Долбоор

**Өнөр жай үлгүсүнө патент алууга өтүнмө**

**түзүүнүн, берүүнүн жана карап чыгуунун**

**ЭРЕЖЕЛЕРИ**

Өнөр жай үлгүсүнө патент алуу үчүн өтүнмө түзүүнүн, берүүнүн жана карап чыгуунун бул эрежелери "Патент Мыйзамы" Кыргыз Республикасынын Мыйзамынын 1-беренесине ылайык иштелип чыкты жана өнөр жай үлгүсүнө патент алууга өтүнмө түзүү, берүү жана карап чыгуу боюнча ишмердүүлүктү толуктайт.

**1. Жалпы жоболор**

1. Бул Эрежелерде төмөнкүдөй түшүнүктөр пайдаланылат:

1) патенти ээси – өнөр жай үлгүсүнө патент берилген адам;

2) ыйгарым укуктуу мамлекеттик орган (мындан ары – Кыргызпатент) менен иш жүргүзүү – өнөр жай үлгүсүнө өтүнмө, өтүнүч кат берүү, өтүнмө боюнча кат жазышууларды жүргүзүү, ошондой эле укуктарга ээ болуу жана тескөө боюнча Мыйзамда караштырылган аракеттерди аткаруу;

3) Мамлекеттик реестр - Кыргыз Республикасынын өнөр жай үлгүлөрүнүн мамлекеттик реестри;

4) күн – күн, ай, жыл;

5) Евразия патенттик конвенция – 1994-жылдын 9-сентябрындагы Евразия патенттик конвенциясы;

6) евразиялык өтүнмө – Евразия патенттик конвенциясынын 15 (1) беренесине ылайык берилген ойлоп табууга евразиялык патент алууга өтүнмө жана 1994-жылдын 9-сентябрынан евразиялык патенттик конвенциясына өнөр жай үлгүлөрүн коргоо жөнүндө Протоколдун 13-беренесине ылайык өнөр жай үлгүсүнө евразиялык патентти алууга өтүнмө;

7) Мыйзам - "Патент Мыйзамы" Кыргыз Республикасынын Мыйзамы;

8) өтүнмө ээси - өнөр жай үлгүсүнө патент суралган жеке же юридикалык жак;

9) өтүнмө - өнөр жай үлгүсүнө патент алууга өтүнмө;

10) эл аралык өтүнмө – жогоруда көрсөтүлгөн келишимдин 22-беренесинде караштырылган эрежелерди сактоо менен Патент кооперациясы жөнүндө келишимге ылайык берилген өтүнмө;

11) Эл аралык келишим – Кыргыз Республикасынын мыйзамдарына ылайык күчүнө кирген эл аралык келишимдер;

12) ӨҮЭК - Өнөр жай үлгүлөрүнүн эл аралык классификациялоо. 1968-жылдагы Өнөр жай үлгүлөрүн эл аралык классификациялоону уюштуруу жөнүндө Локарн макулдашуусуна ылайык Өнөр жай үлгүлөрүн эл аралык классификациялоо.

13) Париж конвенциясы – 1883-жылдын 20-мартындагы өнөр жай менчигин коргоо боюнча Париж конвенциясы.

14) патенттик ишенимдүү өкүл – Патенттик ишенимдүү өкүлдөр жөнүндө Кыргыз Республикасынын мыйзамдарына ылайык Кыргыз Республикасынын Патенттик ишенимдүү өкүлдөрүнүн мамлекеттик реестринде белгиленген тартипте аттестацияланган жана катталган жеке жак;

15)өкүл – Кыргызпатентте өтүнмө ээсинин, патент ээсинин же башка кызыкдар жактын кызыкчылыктарын жана укуктарын көрсөтүүгө ыйгарым укуктуу жеке жак;

16) РСТ (Patent Cooperation Treaty) – 1970-жылдын 19-июнундагы Патенттик кооперация жөнүндө келишим (PCT);

17) юридикалык маанилүү аракеттер – өнөр жай үлгүсүнө патент берүүгө өтүнмө берүү, экспертиза жүргүзүү, оңдоо, толуктоо жана тактоо киргизүү, суроо-талапка жооптун мөөнөтүн узартуу, каршы пикир берүү, калтырылган мөөнөттү калыбына келтирүү, каттоо, жарыялоо, патент, автордун күбөлүгүн жана алардын жупнускаларын берүү, патенттин күчүнүн мөөнөтүн узартуу, өтүнмө ээсинин демилгеси боюнча өтүнмөнүн материалына өзгөртүүлөрдү киргизүү, күчүнүн өтүп кеткен мөөнөтүн жана жактардын аларды жасагандыгы үчүн келип чыккан башка аракеттерди ушул Мыйзамга ылайык калыбына келтирүү үчүн аракеттер;

Ушул Эрежелерде пайдаланылган башка түшүнүктөр Мыйзамдын 2-беренесинде белгиленген маанилерде колдонулат.

2. Өнөр жай үлгүсү катары өнөр жай же кол өнөрчүлүк өндүрүшүнүн буюмдарынын сырткы түрлөрүнүн чечими корголот.

Буюм катары өнөр жай же кол өнөрчүлүк өндүрүшүнүн ар кандай буюмдары, анын ичинде таңгак, этикетка, курамдык буюмдар, буюмдун топтом (комплект), шрифт, ошой эле буюмдун өз алдынча бөлүгү түшүнүлөт.

Өнөр жай үлгүсүнө, эгерде өзүнүн олуттуу белгилери боюнча ал жаңы жана оригиналдуу болуп саналса, укуктук коргоо берилет.

Өнөр жай үлгүсүнүн олуттуу белгилерине буюмдун сырткы түрүнүн эстетикалык өзгөчөлүктөрүн аныктаган белгилер, анын ичинде формасы, конфигурациясы, оймо-чиймелери, буюмдун түстөрүнүн, сызыктарынын, контурларынын айкалышы, буюмдун текстуралары же фактуралары кирет.

Буюмдун өзгөчө техникалык функцияларын шарттаган белгилер өнөр жай үлгүсүнүн олуттуу белгиси болуп саналбайт.

Өнөр жай үлгүлөрү көлөмдүү, тегиздиктүү же алардын айкалышында болушу мүмкүн.

Көлөмдүү өнөр жай үлгүлөрү анын негизинде көлөмдүү-мейкиндиктүү түзүм жаткан композиция болуп эсептелет, мисалы, станоктун, айыл чарба машинасынын, мотоциклдин, асма кайыктын моторунун ж.б. сырткы көрүнүшүн аныктоочу көркөм-конструктордук чечимдер.

Тегиздиктүү өнөр жай үлгүлөрү элементтердин сызыктуу-графикалык катышы менен мүнөздөлөт жана көлөмгө ээ эмес, мисалы килемдин, жоолуктун, кездеменин ж.б. сырткы көрүнүшүн аныктоочу көркөм-конструктордук чечимдер.

3. Өнөр жай үлгүлөрү деп таанылбагандар:

1) бардык белгилери буюмдун техникалык милдети менен гана шартталган чечимдер;

2) коомдук кызыкчылыктарга, гумандуулук жана морал принциптерине каршы келген буюмдар;

3) расмий символдорду, аталыштарды же айырмаланган белгилерди же алардын таанылган бөлүктөрүн кайталап көрсөткөн же туураган чечимдер:

- мамлекеттик символдор жана белгилер (желектер, гербдер, ордендер, акча белгилери жана ушул сыяктуулар);

Эл аралык жана өкмөттөр аралык уюмдардын кыскартылган же толук аталыштары, алардын желектери, гербдери, башка символдору жана белгилери;

- расмий контролдук, кепилденген же пробирдик тамгалары, мөөрлөр, жана башка көрүнүктүүлүк белгилери;

4) расмий аталыштарды же маданий мурастардын (анын ичинде, этникалык же диний) объектилеринин сүрөттөрүн же алардын таанылган бөлүктөрүн кайталап көрсөткөн же туураган чечимдер;

5) корголгон же каттоого өтүнмө берилген жана Кыргыз Республикасынын аймагында жарыяланган жана кыйла мурдагы артыкчылыкка ээ башка жактын товардык белгилер же ушундай товарларды камтыган товардык белгилер менен чаташтыруу деңгээлине чейин окшош же бирдей чечимдер;

6) эгерде тийиштүү чыгармага же анын бөлүгүнө, ошондой эле мындай объектилерди камтыган чечимдерге укук өнөр жай үлгүлөрүнүн артыкчылык күнүнө чейин келип чыкса, Кыргыз Республикасынын аймагында белгилүү илимдин, адабияттын же исккусствонун аталыштары, ушундай чыгармалардын, искусство чыгармаларынын же алардын фрагманттеринин персонаждары же шилтемелери чаташтыруу деңгээлине чейин окшош же бирдей чечимдер;

7) керектөөчүнү буюмга, анын ичинде өндүрүшчүнүн буюмуна, буюмдун же товардын өндүрүлгөн жерине карата, буюмдун кача, таңгак, этикетка катары кызмат кылганына карата жаңылышууга алып барууга жөндөмдүү чечимдер.

Эгерде буга, кызыкчылыктары өтүнмө берилген чечимде козголгон, тиешелүү компетенттүү органдын же эл аралык уюмдун макулдугу бар болсо, ушул пункттун 3-пунктчасында көрсөтүлгөн элементтер өнөр жай үлгүлөрүнө корголбогон элемент катары киргизилиши мүмкүн.

Эгерде буга, кызыкчылыктары өтүнмө берилген чечимде козголгон же тиешелүү маданий мурастын менчик ээсинин макулдугу болгон тиешелүү компетенттүү органдын же эл аралык уюмдун макулдугу бар болсо, ушул пункттун 4-пунктчасында көрсөтүлгөн элементтер өнөр жай үлгүлөрүнө корголбогон элемент катары киргизилиши мүмкүн.

4. Өнөр жай үлгүсүнүн бирдиктүүлүгүнө талаптар

Өтүнмө бир же бир нече өнөр жай үлгүсүнө, бирок Өнөр жай үлгүлөрүн эл аралык классификациялоонун бир классына кирген жүздөн ашык эмес өнөр жай үлгүлөрүнө тиешелүү болушу мүмкүн.

Эгерде өнөр жай үлгүсү өзүнөн оймо-чиймени көрсөтсө, ал ӨҮЭКнын башка классына тиешелүү болгон өнөр жай үлгүлөрү менен бир өтүнмөгө кошула алат.

Бир өнөр жай үлгүсү деп, айрым бир буюмдукундай эле жалпы арналышы бар (мисалы эмерек гарнитуру, сервиз ж.б.) буюмдардын комплектинин көркөм-конструктордук чечимдери да түшүндүрүлөт.

Айрым буюм деп бүтүн буюм сыяктуу эле (мисалы, автомобиль), анын бөлүгү болуп эсептелүүчү (мисалы, бампер, фара) буюм да түшүндүрүлөт.

Өнөр жай үлгүлөрүнүн тобу (мындан ары варианттар) деп бир эле буюмдун (комплект, топтом) бирдей эстетикалык өзгөчөлүктөрүн аныктоочу маанилүү белгилердин жыйындысы боюнча айырмаланган көркөм-конструктордук чечимдер түшүндүрүлөт.

**2. Мөөнөттөрдү эсептөө**

5. Юридикалык маанилүү аракет катары аткарылуучу Мыйзамдар тарабынан белгиленген мөөнөттөр Кыргыз Республикасынын жарандык мыйзамдары менен белгиленген мөөнөттөрдү эсептөөнүн эржелерине ылайык эсептелет.

Ошентип, убакыттын мезгили менен аныкталган мөөнөттүн жүрүшү анын башталышы аныкталган календардык күндөн же окуянын башталышынан кийин кийинки күндөн башталат.

Жылдар менен эсептелген мөөнөт мөөнөттүн акыркы жылынын тиешелүү айында жана числосунда бүтөт.

Ай менен эсептелген мөөнөт мөөнөттүн акыркы айынын тиешелүү числосунда бүтөт.

Жарым айга белгиленген мөөнөт күн менен эсептелген мөөнөт катары каралат жана он беш күнгө тең болуп эсептелет.

Эгерде айлар менен эсептелген мөөнөттүн аягы тиешелүү күнү жок болгон айга туш келсе, анда мөөнөт ошол аядын акыркы күнү менен бүтөт.

Эгерде мөөнөттүн акыркы күнү жумушчу эмес күнгө туш келсе, мөөнөттүн акыркы күнү катары андан кийинки жакынкы жумушчу күн эсептелет.

Мөөнөт кандайдыр-бир аракеттерди аткаруу үчүн белгиленген, ал мөөнөттүн акыркы күнүнүн жыйырма төртүнчү саатына чейин аткарылышы мүмкүн.

Бирок, эгерде бул аракет уюмда аткарылышы керек болсо, анда мөөнөт бул уюмда белгиленген эреже боюнча тиешелүү операциялар токтогон саатта бүтөт.

Мөөнөттүн акыркы күнүнүн жыйырма төртүнчү саатына чейин почта жана телеграф аркылуу тапшырылган жазуу жүзүндөгү арыздар жана билдирүүлөр мөөнөтүндө жасалды деп эсептелет.

6. Мыйзамдар менен белгиленген юридикалык маанидеги аракеттерди аткаруу мөөнөтү Кыргызпатент тарабынан төмөнкү учурларда токтотулат:

1) эгерде юридикалык маанидеги аракеттерди аткарууга өзгөчө кырдаалдар (табигый кырсыктар, катастрофалар, ири авариялар, эпидемиялар) тоскоолдук кылса;

2) өтүнмө ээсинен кабарламага жоопту, суроо-талаптарды, алымдардын төлөнгөндүгүн тастыктаган документтерди кошуп, керектүү документтерди алганга чейин.

Ушул пункттун 1) пунктчасында көрсөтүлгөн келип чыккандыгы жөнүндө жагдайларды Кыргызпатент өтүнмө ээсине, патент ээсине же башка кызыкдар тарапка кабарлайт.

Мөөнөттү токтотуу тиешелүү кабарлоо жөнөтүлгөн күндөн кийинки күндөн тартып башталат.

Мөөнөттү токтотуунун негизи катары кызмат кылган жагдайларды токтоткон күндөн тартып мөөнөттүн аралыгында уланат. Мөөнөттүн улантылышынын башталышы жөнүндө кабарлама өтүнмө ээсине, патент ээсине же башка кызыкдар жакка Мыйзамдын 6-беренесине ылайык жөнөтүлөт.

7. Юридикалык маанидеги аракеттерди аткаруу үчүн мөөнөттү эсептөө мөөнөтү калыбына келтирилген учурда калыбына келтирүү күнүнөн тартып башталат.

8. Мыйзамда каралган кабарламалар, суроо-талаптар, Кыргызпатенттин чечимдери өтүнмө ээсине, патент ээсине, башка кызыкдар жактарга почта же электрондук почтанын дарегине жана көрсөтүлгөн жактардын башка электрондук формадагы коммуникацияларына жөнөтүлөт.

Кабарламаларды, суроо-талаптарды, Кыргызпатенттин чечимдерин жөнөтүү мөөнөтү бул чечимди кабыл алгандан кийин үч жумушчу күндөн ашпашы керек.

Өтүнмө ээси, патент ээси, башка кызыкдар жак кабарламаны, суроо-талапты жана чечимди Кыргызпатенттен өзү ала алат.

**3. Өнөр жай үлгүлөрүнө патент алууга өтүнмө берүү укугу**

9. Патент алууга өтүнмө берүү укугуна төмөнкүлөр ээ:

1) пайдалуу моделдин автору (авторлору)

2) Мыйзамдын 15-беренесинин 2-бөлүгүндө караштырылган учурларда жумуш берүүчү;

3) ушул пункттун 1, 2 жана 4-пунктчаларында көрсөтүлгөн укук улантуучу жак, анын ичинде өткөрүп берүү тартибинде тиешелүү укукту алган жак;

4) Мыйзамдын 16-беренесинде караштырылган учурларда мамлекеттик тапшырыкчы же аткаруучу (подрядчы).

Өнөр жай үлгүсүнүн автору төмөнкү учурларда өтүнмө берүү жана патент алуу укугуна ээ:

- эгерде өнөр жай үлгүсү кызматтык болуп саналбаса;

- эгерде өнөр жай үлгүсү кызматтык болуп саналса, бирок келишим менен автор менен жумуш берүүчүнүн ортосунда патент алууга автордун укугу каралган болсо же өнөр жай үлгүсү түзүлгөндүгү жөнүндө автордун ага кабарлаган күнүнөн тартып төрт айдын ичинде жумуш берүүчү Кыргызпатентке өтүнмө бербесе, башка жакка патент алууга укукту өткөрүп бербесе же авторго пайдалуу моделди жашырын сыр катары сактоо жөнүндө билдирбесе.

Өтүнмө ээси тарабынан патент берүү жөнүндө патент алууга укукту өткөрүп берүү өнөр жай үлгүсүн каттоо учуруна чейин Кыргызпатентке арыз берүү жолу менен жүргүзүлөт жана өтүнмө ээсинин укугун өткөрүп берилди деп эсептелет.

Өтүнмө берүүгө укукту кандайдыр-бир документ менен тастыктоо талап кылынбайт.

10. Өтүнмө өтүнмө ээси тарабынан түздөн-түз, патенттик ишенимдүү өкүл же өкүл тарабынан берилиши мүмкүн.

Чет өлкөлүк жеке же юридикалык жактар же алардын патенттик ишенимдүү өкүлдөрү өтүнмө берүү күнүн белгилөө, алымды төлөө, конвенциялык артыкчылыкты сураган учурларда мурдагы өтүнмөнүн көчүрмөсүн берүү, жогоруда аталган жол-жоболоштурууларга карата Кыргызпатенттин ырааттамасын жана кабарламасын алуу, патентти күчүндө кармап туруу үчүн алымды төлөө менен байланышкан жол-жоболордон тышкары, ошондой эле, эгерде белгиленген мыйзамдык тартипте күчүнө кирген, Кыргыз Республикасы катышуучу болуп саналган эл аралык келишимдер менен башка тартип каралбаса, патент алуу, ошондой эле өнөр жай үлгүлөрүн укуктук коргоо менен байланышкан иштерди Кыргызпатентте катталган патенттик ишенимдүү өкүлдөр аркылуу гана жүргүзөт.

**4. Өнөр жай үлгүсүнө патент алууга өтүнмөнүн курамы**

11. Өтүнмө төмөнкүлөрдү камтууга тийиш:

1) өнөр жай үлгүсүнүн авторун (авторлорун) жана анын (алардын) атына патент суралган жакты, ошондой эле алардын жашаган жерин же турган ордун, электрондук почта дарегин жана телефон, факс (эгерде бар болсо) номерин, көрсөтүү менен патент берүү жөнүндө арыз;

2) буюмдун сырткы көрүнүшү жөнүндө майда-чүйдөсүнө чейин толук элесин берүүчү буюмдун (анын ичинде өтүнмө ээсинин каалоосу боюнча анын электрондук формада үч өлчөмдүү моделин) бирок анын укуктук коргоо көлөмүн аныктоо максаты үчүн пайдаланылбаган, сүрөттөлүштөрүнүн комплекти;

3) буюмдун жалпы көрүнүшүнүн чиймесин, конфекциялык картасын, эгерде алар өнөр жай үлгүсүнүн маңызын ачуу үчүн зарыл болсо;

4) өнөр жай үлгүсүнүн сыпаттамасын.

12. Өтүнмөгө белгиленген өлчөмдө тиешелүү алымды төлөгөндүгүн тастыктаган документ же өтүнмө берүү үчүн алым төлөөдөн бошотуу үчүн же анын өлчөмүн азайтуу үчүн негиздеме тиркелет, ал өтүнмө берүүдө же кошумча алым төлөнгөн шартында эки айдын ичинде берилет.

Белгиленген мөөнөттө көрсөтүлгөн документтер берилбесе өтүнмө кайра чакыртып алынды деп таанылат.

13. Патенттик ишенимдүү өкүл аркылуу берилүүчү өтүнмөгө ага өтүнмө ээси тарабынан берилген жана анын ыйгарым укугун тастыктаган, ылайыктуу түрдө таризделген ишеним кат же ылайыктуу түрдө күбөлөндүрүлгөн ишеним каттын көчүрмөсү тиркелет.

Кыргыз Республикасында таризделген Кыргызпатенттин астындагы өкүлчүлүккө ишенимкат жөнөкөй жазуу түрүндө жазылат жана нотариалдык күбөлөндүрүүнү талап кылбайт. Кыргыз Республикасынын чегинен тышкары таризделген ишенимкат ал келип чыккан өлкөнүн мыйзамдарында караштырылган тартипте жана мөөнөткө түзүлөт.

Ал эми анын ишенимдүүлүгүнөн шек саноо пайда болгон учурда - Кыргызпатенттин суроо-талабы боюнча Кыргыз Республикасы алардын катышуучусу болуп эсептелген, мыйзам менен белгиленген тартипте күчүнө кирген эл аралык келишимдер же өз ара пайдалуулук принцибинин негизинде мыйзамдаштыруу талап кылынбаган учурдан тышкары учурларда, Кыргыз Республикасынын консулдук мекемесинде мыйзамдаштырылат.

Чет өлкөлүк жеке же юридикалык жактын кызыкчылыктарынын өкүлчүлүгүнө патенттик ишенимдүү өкүлгө ишеним кат өтүнмө ээси, анын патенттик ишенимдүү өкүлү тарабынан дагы берилиши мүмкүн.

Акыркы учурда эки көрсөтүлгөн ишеним кат же талаптагыдай түрдө таризделген алардын көчүрмөлөрү берилет.

Ишеним кат төмөнкү шарттарга жооп берүүгө тийиш:

- ишеним катка аны берген жак кол коюусу керек;

- ишеним кат патенттик ишенимдүү өкүлүнүн атына берилет;

- ишеним катта патенттик ишенимдүү өкүлдүн ыйгарым укугунун көлөмү көрсөтүлүшү керек;

- ишеним катта анын жазылган күнү көрсөтүлүшү керек, ансыз ал жараксыз.

Эгерде ишеним кат Кыргызпатентте катталган бир нече патенттик ишенимдүү өкүлдөрдүн атына жазылса, анда өтүнмө боюнча патент алуу иштери алардын кимиси тарабынан болбосун жүргүзүлөт.

Ишеним каттагы ыйгарым укуктарга ээ болгон патенттик ишенимдүү өкүлдүн кайсы гана иш-аракети болбосун өтүнмө ээсинин аракети катары бааланат жана .

3) Конвенциялык артыкчылыкты сураган өтүнмөгө конвенциялык өтүнмө Кыргызпатентке түшкөн күндөн 3 айдан кеч эмес берилген өнөр жай менчигин коргоо боюнча Париж конвенциясынын катышуучу-мамлекетинде өтүнмө ээси тарабынан берилген биринчи өтүнмөнүн (мындан ары - биринчи өтүнмө) көчүрмөсү тиркелет.

Эгерде конвенциялык өтүнмөдө жана берилген көчүрмөлөрдө өтүнмө ээлери ар кандай болсо, өткөрүп берүү актысы дагы берилиши керек.

Биринчи өтүнмө түшкөн күндөн тартып 12 ай өткөндөн кийин, бирок 12 айлык мөөнөт өткөндөн кийин эки айдан кеч эмес келип түшкөн өтүнмө боюнча конвенциялык артыкчылыкты суроодо өтүнмөгө алым төлөнгөндүгү жөнүндө документ жана көрсөтүлгөн 12 айлык мөөнөттө өтүнмө берүүгө тоскоол болгон жагдайлардын өтүнмө ээсине көз каранды эместигин көрсөткөн жана бул жагдайлардын болгондугун тастыктаган документ тиркелет, эгерде алар Кыргызпатентке белгилүү экендигин болжолдоого негиз жок болсо.

Конвенциялык артыкчылыкты белгилөө жөнүндө өтүнүч өтүнмө берүүдө (патент берүү жөнүндө арыздын ылайыктуу графасында көрсөтүлөт) же Кыргызпатентке өтүнмө келип түшкөн күндөн тартып эки айдын ичинде көрсөтүлүшү мүмкүн.

14. Конвенциялык артыкчылыкты сураган өтүнмөгө өтүнмө ээси тарабынан Өнөр жай менчигин коргоо боюнча Париж конвенциясынын катышуучу-мамлекетинде берилген биринчи өтүнмөнүн көчүрмөсү (мындан ары - биринчи өтүнмө) тиркелет, ал Кыргызпатентке конвенциялык өтүнмөнү берген күндөн тартып 3 айдан кечиктирбестен берилет. Эгерде биринчи өтүнмөдөн бир нече болсо, ушул өтүнмөлөрдүн бардыгынын көчүрмөлөрү тиркелет.

Эгерде өтүнмө ээлери конвенциялык өтүнмөдө жана берилген көчүрмөлөрдө ар түрдүү болсо өткөрүп берүү актысы дагы берилиши керек.

Биринчи өтүнмө түшкөн күндөн тартып 12 ай өткөндөн кийин, бирок 12 айлык мөөнөт өткөндөн кийин эки айдан кеч эмес келип түшкөн өтүнмө боюнча конвенциялык артыкчылыкты суроодо өтүнмөгө алым төлөнгөндүгү жөнүндө документ жана көрсөтүлгөн 12 айлык мөөнөттө өтүнмө берүүгө тоскоол болгон жагдайлардын өтүнмө ээсине көз каранды эместигин көрсөткөн жана бул жагдайлардын болгондугун тастыктаган документ тиркелет, эгерде алар Кыргызпатентке белгилүү экендигин болжолдоого негиз жок болсо.

Конвенциялык артыкчылыкты аныктоо жөнүндө өтүнүч өтүнмө берүүдө (патент берүү жөнүндө арыздын тийиштүү графасында жазылат) же Кыргызпатентке өтүнмө берген күндөн тартып эки айдын ичинде берилет.

15. Өтүнмөгө, анын ичинде электрондук документтин формасына санариптештирүү чөйрөсүндө ыйгарым укуктуу орган тарабынан белгиленген форма боюнча анын персоналдык маалыматтарын жыйноого, иштеп чыгууга, сактоого, өткөрүп берүүгө жана жарыялоого өтүнмө ээсинин макулдугу тиркелет.

16. Пайдалуу моделге өтүнмөнүн материалдары анын Кыргызпатентке келип түшкөн учурунан тартып өтүнмө жөнүндө маалыматтарды жарыялоого чейин купуя болуп эсептелет.

**5. Өтүнмөнүн документтерин толтурууга жана мазмунуна талаптар**

17. Патент алуу жөнүндө арыз мамлекеттик же расмий тилде берилет.

18. Эгерде экспертизанын жүрүшүндө берилилген документтер башка тилде берилсе, аларга мамлекеттик же расмий тилге котормосу тиркелет. Котормонун тактыгы үчүн жоопкерчилик өтүнмө ээсине жүктөлөт.

19. Мамлекеттик же расмий тилдерде түзүлгөн, ушул Эреженин 11 пункттунда көрсөтүлгөн өтүнмөнүн документтери бир нускада берилет.

Өтүнмөгө же башка документтер чет тилде берилген учурда мамлекеттик жана расмий тилдердеги котормосу өтүнмөгө тиркелет.

Котормонун тактыгы үчүн жоопкерчилик өтүнмө ээсине жүктөлөт.

20. Патент берүү жөнүндө арыз (мындан ары – арыз) Кыргызпатент тарабынан бекитилген форма боюнча берилет.

Эгерде кандайдыр-бир маалыматтарды тиешелүү графага толугу менен жайгаштыруу мүмкүн болбой калса, алар арыздын тиешелүү графасында көрсөтүлүү менен, кошумча баракта ошол эле формада келтирилет.

21. "Арыз" деген сөздүн үстүндө жайгашкан арыздын графалары Кыргызпатенке келип түшкөндөн кийин маалым даректерин киргизүү үчүн арналган жана өтүнмө ээси тарабынан толтурулбайт.

1) 71 коду менен графада жеке жактын фамилиясын, аты-жөнүн (бар болсо) көрсөтүү менен өтүнмө ээси (өтүнмө ээлери) же юридикалык жактын расмий аталышы (уюштуруу документине ылайык) жөнүндө маалыматтар, ошондой эле алардын жашаган жери, турган орду жөнүндө маалыматтар, өлкөнүн расмий аталышын жана дарегин камтуу менен көрсөтүлгөн кезектүүлүктө келтирилет.

Кыргыз Республикасынын жеке жана юридикалык жагы үчүн өнөр жай үлгүсүнө патент суралган ысымдын ИННи көрсөтүлөт.

Кыргыз Республикасынын чегинен сырткары жашаган чет өлкөлүк юридикалык же жеке жактар үчүн патент суралган ысымга Интеллектуалдык менчиктин бүткүл дүйнөлүк уюмунун (мындан ары – ИМБДУ) ST.3 (эгерде ал белгиленсе) стандарты боюнча өлкөнүн коду көрсөтүлөт.

2) Артыкчылыкты белгилөө жөнүндө өтүнүчтү камтыган графа Кыргызпатентке өтүнмө берген күнгө караганда кыйла мурдагы артыкчылык суралганда, ошондо гана толтурулат. Мындай учурда тийиштүү көзчөлөрдө "X" белгисин коюу менен артыкчылыкты суроо үчүн негиздер белгиленет жана төмөнкүлөр: мурда берилген өтүнмөнүн номери, анын же кошумча материалдардын негизинде артыкчылык суралат жана артыкчылык суроонун күнү (кыйла мурдагы өтүнмө же ал боюнча кошумча материалдар берилген күнү) көрсөтүлөт.

Эгерде артыкчылык кыйла мурдагы бир нече өтүнмөнүн негизинде суралса, бардык өтүнмөлөрдүн номери жана тийиштүү учурларда суралган артыкчылыктын бир нече күнү көрсөтүлөт. Конвенциялык артыкчылыкты суроодо ИМБДУ SТ.3 стандарты боюнча биринчи өтүнмө берген өлкөнүн коду көрсөтүлөт.

3) 54 коду менен астындагы графада өтүнмө берилген өнөр жай үлгүсүнүн аталышы келтирилет, ал өнөр жай үлгүсүнүн сыпаттамасында келтирилген аталышына дал келиши керек.

4) 98 коду менен графада кат жазышуу үчүн дарек, адресаттын аты же аталышы келтирилет, алар тез почта аркылуу жеткирүүнүн кадимки талаптарын канааттандырышы керек жана телефон номери, е-mail электрондук почтасынын дареги (мындан ары - е-mail), факсы (эгерде ал бар болсо) берилет.

Кат жазышуу үчүн адарек катары Кыргыз Республикасында жашаган өтүнмө ээсинин (өтүнмө ээлеринин ичинен биринин) - жеке жактын жашаган жеринин дареги же өтүнмө ээсинин - юридикалык жактын Кыргыз Республикасында турган ордунун дареги же Кыргызпатентте катталган патенттик ишенимдүү өкүлдүн турган ордунун дареги же Кыргыз Республикасынын аймагындагы башка дареги жана байланыш маалыматтары көрсөтүлсө болот.

Өтүнмө ээси кат жазышуу үчүн даректин өзгөргөндүгү жөнүндө Кыргызпатентке билдирүүгө милдеттүү.

5) Өтүнмө берилгенге чейин өтүнмө ээси тарабынан патенттик ишенимдүү өкүл дайындалган учурда гана толтурулуучу 74 кодунун астындагы графада ал тууралуу маалыматтар берилет: фамилиясы, аты-жөнү, Кыргызпатентте катталган номери, Кыргыз Республикасында турган жеринин дареги, телефон номери, е-mail, факс номери (эгерде ал бар болсо) келтирилет.

6) "Тиркелүүчү документтердин тизмеси" деген графа тиркелген документтердин ар бир нускасында тийиштүү чакмакта "X" белгисин коюу жана нускалар менен барактардын санын көрсөтүү менен толтурулат. Арыздын формасында алардын түрү караштырылбаган тиркелүүчү документтер үчүн ("башка документ") алардын конкреттүү арналышы көрсөтүлөт.

7) 72 кодунун астындагы графаларда өнөр жай үлгүлөрүнүн автору (авторлору) жөнүндө маалыматтар келтирилет: фамилиясы, аты-жөнү, (эгерде ал бар болсо), өлкөнүн аталышы (ИМБДУ SТ.3 стандарты боюнча коду) жана жашаган жеринин дареги.

8) 72 кодуна ээ болгон графалардын астында түздөн-түз жайгашкан графа патент алуу жөнүндө маалыматты жарыялоодо эскертпөөнү каалаган авторлордун ичинен ар биринин фамилиясын, аты-жөнүн (эгерде ал бар болсо) көрсөтүү менен, тиешелүү чакмактарга «Х» белгилерин коюу жолу менен, маалыматтарды жарыялоодо, аны (аларды) ушундай (ушундайлар) катары эскертпөөнү автор (авторлор) суранган (суранышкан) учурда гана толтурулат.

9) Патентти кагаз түрүндө алууну каалаганын билдирген учурда тиешелүү чакмактарга "X" белгисин коюу жолу менен тиешелүү графа толтурулат.

10) Ушул арызда келтирилген персоналдык маалыматтарды керектүү максаттарда жана көлөмдө иштеп чыгууга өтүнмө ээлери жана авторлор макул болгон учурда тиешелүү чакмактарга "X" белгиси коюлат.

11) Ушул пункттун 13 жана 14-пунктчаларда көрсөтүлгөн арыздын графасын толтуруу арыз менен ушул графаларда каралган маалыматтарды жана коюлган колду камтыган документтерди бирге берүүнү алмаштырышы мүмкүн.

12) Арыздын акыркы "Колу" деген графаны кол коюу күнүн көрсөтүү менен толтуруу бардык учурларда милдеттүү. Арызга өтүнмө ээси тарабынан кол коюучу жактын фамилиясын жана аты-жөнүн көрсөтүү менен, кол коюлат.

Юридикалык жактын атынан арызга анын кызмат ордун көрсөтүү менен уюмдун жетекчисинин колу коюлат. Колу мөөр менен бекемделет.

Патенттик ишенимдүү өкүл аркылуу өтүнмө берилгенде арызга патенттик ишенимдүү өкүлдүн колу коюлат.

Өтүнмө ээсинин өкүлү аркылуу өтүнмө берилгенде арызга өтүнмө ээси же анын өкүлү тарабынан кол коюлат.

Эгерде арызга патенттик ишенимдүү өкүл болуп саналбаган өтүнмө ээсинин өкүлү кол койгон учурда, арызга өтүнмө ээси тарабынан берилген ишеним кат тиркелет.

13) Кошумча баракта кол коюуну талап кылган тигил же бул маалыматтар келтирилген учурда ага ушул эле тартипте кол коюлат.

Ар бир кошумча баракта өтүнмө ээсинин же патенттик ишенимдүү өкүлдүн колу милдеттүү түрдө бар болууга тийиш.

22. Арыз электрондук формада берилиши мүмкүн, ошону менен бирге арыздын графасы экрандык интерфейстин элементтерин пайдалануу менен толтурулат.

Арыздын электрондук формасы талаалардын өзгөрүлмө көлөмүнө ээ, ошого байланыштуу кошумча баракты толтуруу талап кылынбайт.

Арызды электрондук формада берүүдө аны толтуруууга талаптар кол коюуга талаптардан сырткары ушул Эреженин 20-21-пункттарында көрсөтүлгөн форма боюнча арызды толтурууга талаптар менен дал келет.

Арыздын электрондук формасына күчөтүлгөн квалификациялык электрондук кол коюу (КЭК) менен кол коюлат.

23. Буюмдун сырткы көрүнүшүн чагылдыруучу сүрөттөлүштөр өтүнмө берилген өнөр жай үлгүсү жөнүндө сүрөттөлүш маалыматты камтыган негизги документ болуп саналат.

Сүрөттөлүш так жана даана болушу керек. Сүрөттөлүштөр укуктук коргоонун көлөмүн аныктоочу анын маанилүү белгилеринин жыйындысын табууга мүмкүндүк берүү менен, буюмдун сырткы көрүнүшү жөнүндө майда-чүйдөсүнө чейин толук көрсөтүп турууга тийиш.

Буюмдун сүрөттөлүшү деп көбөйтүүчү техниканын жардамы менен алынган фотосүрөттөр, сүрөттөр жана алардын көчүрмөсү, ошондой эле компьютердик графиканы пайдалануу менен аткарылган сүрөттөөлөр түшүндүрүлөт.

24. Өтүнмө, буюмдун жалпы көрүнүшүнүн 3/4 ракурсунда алдыңкы бетинин, оң, сол жактарынын жана арткы көрүнүштөрүн, ал эми зарыл учурда үстүнөн жана астынан сүрөттөлүшүн камтууга тийиш.

Сүрөттөлүш ак кара же түстүү болушу мүмкүн.

Тегиздиктүү өнөр жай үлгүсү үчүн көрүнүш планда берилет.

Текстиль буюмдарынын тегиздиктүү өнөр жай үлгүсү сүрөттөлүштө кайталануучу раппорт менен чагылдырылууга тийиш.

Буюмдардын комплекти (топтому) жалпы көрүнүштүн сүрөттөлүшүндө толук, б.а. комплектиге (топтомго) кирүүчү бардык буюмдар менен көрсөтүлүшү керек. Андан тышкары, комплектиге (топтомго) кирген ар бир буюм өз алдынча сүрөттөлүштөрдө кошумча көрсөтүлөт. Өзгөчө учурларда, буюмдун комплекти (топтому) толук курамда жалпы көрүнүштүн бир сүрөттөлүшүндө көрсөтүлө албай калса, өз алдынча сүрөттөлүштөрдө комплектинин (топтомдун) фрагменттерин көрсөтүүгө жол берилет.

Өнөр жай үлгүсүнүн ар бир варианты сүрөттөлүштөрдүн өз алдынча комплекти менен көрсөтүлүшү керек.

Жабылуучу, бүктөлүүчү, ташылуучу ж.у.с. буюмдар ушул буюмдардын сүрөттөлүштөрү менен ачык түрүндө (маселен, муздаткычтар, телефон будкалары) же кураштырылган чогултулган түрдө (маселен, ашкана комбайндары, чаң соргучтар) көрсөтүлүшү керек.

25. Түстүү графикалык чечим өнөр жай үлгүсүнүн маанилүү белгилеринин бири болуп саналган учурда сүрөттөлүш түстүү берилиши керек.

26. Эгерде буюм фотосүрөттө көрсөтүлсө, ал бир кылка жарыктандырууда, эреже катары нейтралдуу фонддо башка буюмдарсыз сүрөткө тартылышы керек. Өнөр жай үлгүсүнүн айрым деталдары фотосүрөттө жарыктандырууда гана эмес, көлөкө жагынан дагы жакшы көрүнүшү керек.

27. Өтүнмө ээси укуктук коргоого талаптанбаган буюмдардын сырткы көрүнүшүнүн бөлүктөрүнүн (элементтеринин) сүрөттөлүштө чагылдыруу үчүн түс менен бөлүп көрсөтүү же пунктирдик сызыкты колдонууга жол берилет. Ошону менен бирге өтүнмө берилген өнөр жай үлгүсүнө кирген буюмдардын сырткы көрүнүшүнүн бөлүктөрү (элементтери) туташ сызык менен сүрөттөлүшү керек.

28. Эгерде өнөр жай үлгүсү бир гана сүрөттөлүш менен берилсе, анда сүрөттөлүштүн номери көрсөтүлбөйт.

29. Пунктирдик сызык үзүк сызыктардан, чекиттерден, чекит менен айкалышкан үзүк сызыктардан (штрихпунктирдик сызык) турушу мүмкүн жана өтүнмө ээси укуктук коргоого талаптанбаган буюмдардын сырткы көрүнүшүнүн бөлүктөрүнө (элементтерине) көрсөтмө катары түшүнүлүшү керек. Мындай учурда укуктук коргоо суралган буюмдардын сырткы көрүнүшүнүн бөлүктөрү (элементтери) үзгүлтүксүз туташ сызыктар менен белгилениши керек.

Айрым учурларда техникалык себептер боюнча пунктирдик сызыктар өтүнмө ээси укуктук коргоого талаптанбаган буюмдардын сырткы көрүнүшүнүн ошол бөлүктөрүнө (элементтерине) (алар саймаларда же кийимдин тигиштерин белгилери үчүн колдонулганда, же сүрөттөлүш фотосүрөт түрүндө берилгенде) буюмду чагылдыруу максаттарында колдонулбашы мүмкүн.

30. Өтүнмө ээси укуктук коргоого талаптанбаган буюмдун ошол бөлүктөрүнүн (элементтеринин) сүрөттөлүшүндө чагылдыруу үчүн түстү бөлүү түстүк каптоо, түстүк күңүрттөө же сүрөттөлүштүн белгиленген бөлүгүн бүдөмүктөтүү жолу менен берилиши мүмкүн.

Түстүк күңүрттөө укуктук коргоо суралбаган буюмдардын бөлүктөрүн (элементтерин) жеткиликтүү деңгээлде жашыруу үчүн түстүн контрасттык тондорун пайдаланууда турат.

Өтүнмө ээси укуктук коргоого талаптанбаган бөлүктөрдү (элементтерди) түстүк күңүртөөдө так айырмаланган болушу керек, анда өтүнмө ээси укуктук коргоого талаптанбаган бөлүктөр (элементтер) катары азыраак айырмаланып берилиши керек.

Бүдөмүктөтүү укуктук коргоо суралбаган бөлүктөрдүн (элементтердин) сүрөттөлүштөрүн, анын чектеринин жана (же) бөлүктөрүнүн мейкиндиктеринин тактыгын азайтуучу бузууларды сүрөттөлүштөргө киргизүү аркылуу жашырууда турат. Ошону менен бирге өтүнмө ээси укуктук коргоого талаптанган бөлүктөр (элементтер) так айырмаланган болушу керек.

31. Өнөр жай үлгүсүнүн электрондук түрдөгү үч өлчөмдүү модель өтүнмө берүүчүлөр үчүн Өтүнмөлөрдү электрондук берүү системасын пайдалануучулардын нускамасында көрсөтүлгөн форматта жана өлчөмдө болушу керек.

32. Сүрөттөлүш 18×24 см өлчөмүндө берилет.

Буюмдун же макеттин чоң эмес тыш өлчөмү үчүн, мисалы, кол (чөнтөк) сааттар, микрокалькуляторлор, чөнтөк күйгүзгүч ж.б. 13×18 же 9×12 см өлчөмүндөгү сүрөттөлүштөр берилиши мүмкүн.

33. Сүрөттөлүштөргө араб тамгалары менен төмөнкүдөй тартипте номер берилет: жалпы көрүнүшү, башка түрлөрү.

Сүрөттөлүштөр өтүнмөдө номерлердин өсүү тартиби менен берилет.

Бир түрднү сүрөттөлүшү бир номер менен келтирилет.

Эгерде өтүнмө бир нече өнөр жай үлгүсүн камтыса, сүрөттөлүштөрдүн номери чекиттери менен бөлүнгөн өз алдынча сандардан турушу керек. Чекитке чейинки сан өнөр жай үлгүсүнүн номерин, чекиттен кийинки сан – сүрөттөлүштүн катар номерин билдирет (мисалы, биринчи өнөр жай үлгүсү үчүн 1.1, 1.2., 1.3 ж.б., экинчи өнөр жай үлгүсү үчүн 2.1, 2.2, 2.3 ж.б.).

34. Сүрөттөлүштүн арткы бетине ырааттуу түрдө өйдөдөн төмөн карай сүрөттөлүштүн номери, өнөр жай үлгүсүнүн аталышы, ошондой эле "жалпы көрүнүшү", "капталынан көрүнүшү", "алдынан көрүнүшү", "артынан көрүнүшү", "үстүнөн көрүнүшү" ж.у.с. түшүндүрмөсү көрсөтүлөт.

35. Өнөр жай үлгүсүнүн сыпаттамасы сүрөттөлүштө чагылдырылган буюмдун сырткы көрүнүшүн оозеки түрдө ачып берүүгө тийиш.

36. Сыпаттама өнөр жай үлгүсүнүн аталышы менен башталат, ал эми билдирилген өнөр жай үлгүсүнө таандык болгон ӨҮЭКнын колдонулуп жаткан редакциясынын рубрикасынын индексин белгилөө учурунда, - бул рубриканын индекси төмөндөгүдөй бөлүктөрдү камтыйт:

- өнөр жай үлгүсүнүн арналышы жана колдонуу тармагы;

- өнөр жай үлгүсүнүн аналогдору;

- сүрөттөлүштөрдүн жана өнөр жай үлгүсүн иллюстрациялаган башка көрсөтүлгөн материалдардын тизмеси (чийме, конфекциялык карта - аларды көрсөтүү учурунда);

- өнөр жай үлгүсүнүн маңызы.

37. Өнөр жай үлгүсүнүн аталышы анын арналышын мүнөздөп туруусу керек жана ӨҮЭКга, айрым учурларда - жалпы кабыл алынган тармактык терминологияга ылайык келүүгө тийиш.

Анча белгилүү эмес жана жаңы арналыштагы өнөр жай үлгүсүнүн аталышы анын колдонуу тармагына көрсөтүүнү камтышы керек.

Аталышка өтүнмө ээсинин суранычы боюнча автордун аты, ошондой эле өтүнмө ээси сунуштаган атайын аталыш киргизилиши мүмкүн.

Аталышка жарнамалык маалыматтарды, оозеки товардык белгилер менен же массалык товарлардын кабыл алынган кыскартылган белгилери менен дал келүүчү тамгалардын же сөздөрдүн айкалыштарын, ошондой эле жергиликтүү же жаргондук терминдерди киргизүүгө болбойт.

Өнөр жай үлгүсүнүн аталышы жекелик санда баяндалуусу керек, качан ал жекелик санда пайдаланылбаган учурдан, же качан жуп буюмдардын аталыштары жөнүндө сөз болгон учурлардан тышкары.

Варианттарга таандык болгон өнөр жай үлгүлөрүнүн топторунун аталыштары, кашаада "варианттар" деген сөздү көрсөтүү менен кошумчаланган топтун бир өнөр жай үлгүсүнүн аталышын камтыйт. Маселен, "Кресло (3 варианты)".

38. Өнөр жай үлгүсүнүн арналышы жана колдонуу тармагы Сыпаттаманын бул бөлүгүндө билдирилген өнөр жай үлгүсүнүн арналышы жана колдонуу тармагы жөнүндө маалыматтар келтирилет, ошондой эле аны пайдалануунун артыкчылыктуу тармагы көрсөтүлөт. Бөлүктү: "...өнөр жай үлгүсү билдирилет" же "...сырткы көрүнүшүнүн көркөм-конструктордук чечими билдирилет" деген сөздөр менен баштоо керек.

39. Сыпаттаманын бул бөлүгүндө табылган аналогдордун мүнөздөмөсү келтирилет жана алардын кайсынысы билдирилген өнөр жай үлгүсүнө эң жакын болуп эсептеле тургандыгы көрсөтүлөт (эң жакын окшошу).

Өнөр жай үлгүсүнүн аналогдору - бул анын артыкчылык күнүнө чейин жалпыга таанымал болуп калган, билдирилген өнөр жай үлгүсүнүн арналышындагы буюмдун сырткы көрүнүшүнө таандык болгон, аны менен маанилүү белгилери боюнча окшош көркөм-конструктордук чечимдин маалыматтарынын ичинен белгилүүлөрү.

Бул бөлүктө аналогдорду (окшошторду) мүнөздөөдө, ал таандык болгон көркөм конструкциялоо тармагынын өнүгүү тенденциялары чагылдырылат. Аналогдорду мүнөздөөдө муну менен продукцияга же технологиялык процестерге, ошондой эле башка жактардын өтүнмөлөрүнө, патенттерине карата тоотпостук пикирлерге жол бербестен, белгилүү көркөм-конструктордук чечимдердин кемчилдиктерин көрсөтүүгө болот.

Бул бөлүктө ошондой эле келтирилген аналогдорду камтуучу маалымат булактарынын библиографиялык маалыматтары көрсөтүлөт.

Эң жакын аналог - маанилүү белгилеринин жыйындысы боюнча билдирилген өнөр жай үлгүсүнө кыйла окшош аналог.

Өтүнмөдө өнөр жай үлгүсүнүн варианттары болгон учурда, эгерде аналогдордун ичинен бири бир эле убакта бардык варианттар үчүн өтө жакын болуп саналбаса, алардын ичинен ар бири үчүн өтө жакын аналог көрсөтүлүшү мүмкүн.

Буюмдардын топтомунда (комплектисинде) ишке ашырылган өнөр жай үлгүсү үчүн баарыдан мурда бүтүндөй топтомго (комплектиге) тиешелүү болгон эң жакын аналог табылат. Эгерде бирдиктүү жакын окшоштук табылбаса, мындай учурда, эң жакын аналог катарында, ар бири топтомду (комплектини) түзүп туруучу буюмдардын бирине окшош болгон (топтолгон эң жакын аналог) буюмдардын бир нече көркөм-конструктордук чечимдерин келтирүүгө жол берилет.

40. Бул бөлүктө, эгерде алар көрсөтүлгөн болсо, алардын номерленишине ылайык сүрөттөлүштөр, ошондой эле чиймелер, схемалар, конфекциялык карталар, слайддар аталып чыгат жана алардын ар биринде эмне сүрөттөлгөндүгүнө кыскача көрсөтмө келтирилет.

41. Өнөр жай үлгүсүнүн маңызы өтүнмө ээси тарабынан көрсөтүлгөн анын эстетикалык өзгөчөлүктөрү менен буюмдун сырткы көрүнүшүн аныктаган, анын маанилүү белгилеринин сүрөттөлүшүндө көрсөтүлгөн жыйындысы менен мүнөздөлөт.

1) Белги, эгерде ал ушундай өзгөчөлүктөргө ээ болгон буюмдун сырткы көрүнүшүн түзүүгө таасир этсе, маанилүүгө таандык болот.

Өнөр жай үлгүсүнүн маанисин ачуу үчүн, сүрөттөлүштөрдө көрсөтүлгөн анын маанилүү белгилеринин жыйындысынын оозеки сыпаттамасы аларга (ошондой эле буюмдун жалпы көрүнүшүнүн чиймесине, конфекциялык картасына, эгерде алар бар болсо) шилтемелерди келтирүү менен көрсөтүлөт.

Мында эң жакын аналогунан айырмалануучу болуп эсептелген билдирилген өнөр жай үлгүсүнүн маанилүү белгилери бөлүнүп көрсөтүлөт.

Ошондой эле, билдирилген өнөр жай үлгүсү ишке ашырылган буюмдун эстетикалык өзгөчөлүктөрү белгиленет жана көрсөтүлгөн өзгөчөлүктөргө ээ болгон буюмдун сырткы көрүнүшүн түзүүгө карата маанилүүлөргө кирген белгилердин таасири түшүндүрүлөт, эгерде бул анык эмес болсо.

Аны башкалардын катарынан айырмалоочу, буюмдун эстетикалык өзгөчөлүгү форма, конфигурация, оймо-чийме, түстөрдүн айкалышы жана алардын комбинациясы түрүндө көрсөтүлүшү мүмкүн.

Эстетикалык өзгөчөлүктөр, маселен, төмөндөгүлөрдөн улам көрсөтүлүшү мүмкүн:

- композициянын (чоң аралыкка ээ болгон объект үчүн) элементтерин кабылдоонун ырааттуулугуна өбөлгө түзүүчү эң башкысынын айланасындагы бардык белгилерди бириктирүүнүн аркасында бөлүктөрү менен кошо камсыз болуудан улам;

- механизмдерди жөнгө салуу зонасына толук жетүү мүмкүнчүлүгү камсыз кылынгандан (автомобилде орнотулган энергоагрегат үчүн);

- машинанын күчүн жана кубаттуулугун билдирген образ түзүлгөн (экскаватор үчүн);

- көрүп таасирленүү образы машинанын өндүрүштүк эмес, тиричилик мүнөзүн чагылдырат (багбанчылык-огороддук кичи-трактор үчүн).

Сыпаттаманын ушул эле бөлүгүндө анын сырткы көрүнүшүнүн белгиленген өзгөчөлүктөрү менен шартталган буюмдун жакшы жактары көрсөтүлүшү керек.

2) Комплектини (топтомду) сыпаттоодо жалпы арналышты ишке ашыруучу милдеттерди аткаруучу анын курамына кирүүчү бардык буюмдар көрсөтүлөт. Буюмдардын комплектинин (топтомдун) бардык элементтеринин көркөм-конструктордук чечими бирдиктүү образдууну, мисалы, форма түзүүнүн пластикалык жана/же стилистикалык принциптерин пайдалануу менен аткарылышы керек.

3) Өнөр жай үлгүсүнүн маңызын ачууда аны ишке ашыруунун ар кандай формаларын мүнөздөөчү альтернативдик түшүнүк түрүндөгү белгини түшүндүрүүгө жол берилбейт. Эгерде белгини ишке ашыруунун ар түрдүү формалары башка белгилердин жыйындысында буюмдун ошол эле эстетикалык өзгөчөлүктөрү менен сырткы көрүнүшүн аныктаса, анда ишке ашыруунун көрсөтүлгөн формаларынын ичинен бирөөнү гана мүнөздөөчү белги алардын ар бирине белги таандык болгон өнөр жай үлгүсүнүн варианттары сыпатталат.

4) Өтүнмөдө өнөр жай үлгүсүнүн варианттары бар болсо, бардык варианттар үчүн өтө жакын болуп ошол эле аналог саналган жана варианттар бул аналогдон айырмалоочу белгилери менен гана айырмаланган учурларда, варианттардын ичинен бирөөсүнүн маанилүү белгилеринин жыйындысы толугу менен сыпатталат, ал эми калгандарынын ар биринин маанисин ачуу толук сыпатталган вариантынан алардын айырмачылыктарын сыпаттоо жолу менен жүзөгө ашырылат. Башка учурларда өнөр жай үлгүсүнүн билдирилген ар бир вариантынын мааниси ушул пункттун 1-3-пунктчаларында баяндалгандарга ылайык толугу менен ачылат.

42. Анын негизинде өнүккөн көлөмдүк-мейкиндиктик түзүм жаткан (маселен, станок, айыл чарба машинасы, мотоцикл ж.у.с.) татаал композициядагы буюмдун көркөм-конструктордук чечимдерин мүнөздөө үчүн, атап айтканда төмөндөгүдөй белгилер пайдаланылат:

- композициялык элементтердин бар болушу;

- элементтердин өз-ара жайгашуусу;

- композициялык элементтердин формасы.

43. Моноблоктук композициялары бар (маселен, телевизор, радиокабылдагыч, щиттик прибор, кутуча) буюмдардын көркөм-конструктордук чечимин ошондой эле элементардык геометриялык көлөмдөрдүн катышынан тургузулган чечимдерди (маселен, эмерек секциялык блок) мүнөздөө үчүн, атап айтканда төмөндөгүдөй белгилер пайдаланылат:

- композициялык элементтердин курамы жана бөлүштүрүлүшү;

- эреже катары, буюмдун фронталдык бетинде жайгашкан бул элементтердин пластикалык, графикалык, түстүк жана фактуралык чечими.

44. Жалпак композицияга ээ болгон (маселен, кездеме, косынка, жоолук) көркөм-конструктордук чечимдердин мүнөздөмөсү үчүн, ошону менен бирге төмөндөгүдөй белгилер колдонулат:

- оймо-чийме элементтеринин сызыктуу-графикалык катышы;

- колориттик чечим;

- фактуранын мүнөзү (кездеменин жиптеринин айкалышып согулушу).

45. Кийимдин көркөм-конструктордук чечиминин мүнөздөмөсү үчүн, ошону менен бирге төмөндөгүдөй белгилер колдонулат:

- моделдин көлөмдүү мүнөздөмөсү болуп саналган форма;

- бөлүктөрдүн өз ара дал келишин аныктоочу пропорциялар;

- моделдин жалпактыгын мүнөздөөчү болуп саналган силуэт;

- кандайдыр элементтердин шайкеш кезектешүүсүн аныктоочу ритм;

- майда-бараттар, б.а. кийимдин кайсы жерине болбосун бетине коюлуучу элементтер, алардын формасы;

- жасалгалар, б.а. буюмдун утилитардык колдонуу көз карашынан функционалдык мааниге ээ эмес, моделди чечүүдө кооздогуч роль ойногон, аны колдонуу бир эле мезгилде технологиялык ык (маселен, кийимдин четтерин иштеп чыгуу, деталдарды бириктирүүчү тигишти бекитүү ж.у.с.) болуп саналышы мүмкүн болгон элемент;

- анын айрым бөлүктөрүн бириктирүү жана ажыратуу үчүн буюмдун түзүмүнө кирүүчү, ошондой эле элементтин кооздогуч ролун аткаруучу фурнитура (топчулар, илмектер ж.у.с.);

- кездеме.

46. Бут кийимдин көркөм-конструктордук чечимдеринин мүнөздөмөсү үчүн, ошону менен бирге төмөндөгүдөй белгилер колдонулат:

- калыптын форма түзүүчү элементтери, б.а. бут кийимдин тышы жана ичи (бут кийимдин башы, ортосу, апкыты, кончу, таманы);

- бул элементтердин формасы;

- алардын өз ара жайгашышы;

- материал;

- майда-бараттарынын жасалгасы;

- фурнитура;

- түс.

47. Ылайыктуу буюмдардын көркөм-конструктордук чечимдеринин мүнөздөмөсү үчүн колдонулуучу белгилерден тышкары, буюмдардын комплектилеринин (топтомдорунун) көркөм-конструктордук чечимдеринин мүнөздөмөсү үчүн, атап айтканда төмөндөгүлөрдү чагылдыруучу белгилер колдонулат:

- бөлүктөрдүн өз-ара аракеттешүү мүнөзү;

- элементтердин кошо баш ийүүчүлүгү;

- баштапкы элементтердин өзү сыяктуу жана бул элементтерди колдонуунун негизинде түзүлгөн ошол буюмдардын, ошондой эле бүтүндөй бардык комплектинин (топтомдун) пропорционалдык түзүлүшү;

48. Сырткы көрүнүшү эки: жабык (жыйналган) жана ачык абал менен аныктала турган буюмдун (маселен, шкафтар, муздаткычтар, жабык корпустагы приборлор, телефон будкалары ж.у.с.), көркөм-конструктордук чечимдеринин мүнөздөмөсүндө, буюмдун тышкы көрүнүшүнүн ошондой эле ички көлөмүнүн иштелмелери дагы белгилер боло алат.

49. Көркөм-конструктордук чечимди мүнөздөөдө белги ошондой эле буюмдун же анын элементинин сырткы көрүнүшүнүн башка арналыштагы белгилүү буюмдун сырткы көрүнүшүнө дал келишине көрсөтүү жолу менен дагы көрсөтүлүшү мүмкүн.

50. Жалпы көрүнүштүн чиймеси, качан гана ал өнөр жай үлгүсүнүн маанисин ачуу жана анын тышөлчөмүн, пропорционалдуу катыштарын табуу үчүн зарыл болгон учурларда көрсөтүлөт.

51. Чиймелер жана схемалар сыпаттаманын тексти менен бекем макулдашылууга тийиш.

52. Чиймеде же схемада адам ишмердигинин негизги элементтеринин жана функционалдык аймактарынын жайгашуусу жөнүндө, буюмду эксплуатациялоонун ыңгайлуулугу туурасында ой жүгүртүүгө мүмкүндүк берүүчү, буюмдун предметтик-мейкиндиктик уюштуруусун мүнөздөгөн буюмдун жана анын элементтеринин тышөлчөмү (бийиктиги, туурасы, маалыматты жана башкаруу органдарын, жумушчу бетин, форманын жакын жайгашкан элементтеринин ортосундагы аралыкты ж.б. чагылдыруунун каражаттарын жайгаштыруунун тереңдиги) көрсөтүлүүгө тийиш.

53. Чиймелерде же схемаларда негизги форма түзүүчү элементтер сыпаттамадагыдай эле араб цифралары менен белгиленет. Чийменин (схеманын) бир нече фигураларындагы бир эле детал бир эле сан менен белгиленет. Сыпаттамада эскертилбеген шилтемелик белгилер чиймелерде (схемаларда) коюлбайт жана тескерисинче.

54. Чиймелерде (схемаларда) алынып чыгарылган сызыктар даана болууга тийиш. Сандык жана тамгалык белгилерди кашаанын, тегеректин ичинде же тырмакчада көрсөтүүгө жол берилбейт. Сандын жана тамганын бийиктиги 3,2 мм ден кичине болбоого тийиш.

55. Чиймелер (схемалар) "ачык", "жабык" деген сыяктуу керектүү сөздөрдөн сырткары кандайдыр жазууну камтыбашы керек.

56. Чиймедеги сүрөттөлүш, эреже катары, тик бурчтуу (ортогоналдык) проекцияда (ар кандай түрдө, кесиндилерде жана кыйыктарда) көрсөтүлүүгө тийиш. Көрсөтмөлүүлүк үчүн аны аксонометриялык проекцияда көрсөтүүгө жол берилет. Чиймеде ар бир элемент башка бардык элементтерге пропорционалдуу аткарылат, качан гана элементтин так сүрөттөлүшү үчүн пропорциялардын ар түрдүүлүгү керектүү болгон учурдан тышкары.

57. Чийменин бир барагында бир нече фигура жайгаштырылышы мүмкүн, муну менен алар бири-биринен так чектелиши керек. Эгерде эки же андан көп барактарда жайгашкан фигуралар, бир фигураны түзсө, алар бул толук фигура ар түрдүү барактарда сүрөттөлгөн бөлүктөрүнүн ичинен кайсы-бири калтырылбастан топтоло алгандай кылып жайгаштырылат.

Өзүнчө фигуралар баракта же барактарда ошол барактар максималдуу жык болгондой, ал эми чийме болсо, барактын узунунан тикесинен окулууга мүмкүн болгондой жайгаштырылат.

58. Ар бир чийме (схема) фигура катары, мисалы, 1-фиг., 2-фиг. ж.у.с. сыпаттаманын текстиндеги баяндаманын ырааттуулугуна ылайык, сүрөттөлүштүн түрүнө көзкарандысыз номерленет.

59. Жеңил өнөр жайынын буюмдарына таандык болгон өнөр жай үлгүсүнө өтүнмө берүүдө, өтүнмөгө зарылдыгына жараша конфекциялык карта б.а. буюмду жасап чыгаруу үчүн сунушталуучу текстильдик, трикотаждык материалдардын, теринин, фурнитуралардын, жасалгалардын ж.у.с. үлгүлөрү тиркелет.

Жасалга материалдарынын, килемдердин, кездемелердин үлгүлөрү сүрөттүн раппортунун өлчөмүндө көрсөтүлөт.

60. Өтүнмө төмөндөгүлөрдү камтыбоого тийиш: моралга жана коомдук тартипке каршы келген сүрөттөлүштөрдү, билдирмелерди, чиймелерди жана башка материалдарды; продукцияга же технологиялык процесске, ошондой эле башка жактардын өтүнмөлөрүнө жана коргоо документтерине карата тоотпогон сөздөрдү; өнөр жай үлгүсүнө даана таандык болбогон ойлорду же маалыматтарды. Сыпаттаманын "Өнөр жай үлгүсүнүн аналогдору" деген бөлүгүндө келтирилген белгилүү өнөр жай үлгүсүнүн кемчилдиктерин жөнөкөй көрсөтүү, жол берилбеген элемент болуп саналбайт.

61. Өнөр жай үлгүсүнүн сыпаттамасында жана анын материалдарын түшүндүрүүдө стандартташтырылган, ал эми алар жок болгон учурда - илимий жана техникалык адабияттарда жалпы кабыл алынган терминдер жана кыскартуулар колдонулат.

Адабиятта кеңири колдонулбаган терминдерди жана белгилөөлөрдү колдонууда, алардын маанилери биринчи колдонуудагы текстте түшүндүрүлөт.

Бардык шарттуу белгилөөлөр чечмеленет.

Сыпаттамада терминологиянын биримдүүлүгү сакталат, б.а. ошол эле белгилердин баары сыпаттаманын текстинде бирдей аталат. Терминологиянын бирдиктүү талаптары физикалык бирдиктердин өлчөмдүүлүгүнө жана шарттуу белгилөөлөрдү колдонууларга да тиешелүү.

Физикалык чоңдуктар иштеп жаткан Бирдиктердин эл аралык системасындагы бирдиктерде билдирилет.

**6. Өтүнмөнүн документтерин тариздөө**

62. Документтердин бардык түрлөрү, аларды тикеден-тике репродукциялоодо чексиз санда көчүрүүгө мүмкүн болгондой таризделет.

Барактын аз бетине саптардын паралелль жайгашуусу менен, ар бир барактын бир жак бети гана колдонулат.

Барактар бырышпаган же жыртылбаган болушу керек жана бүктөлбөөгө тийиш.

63. Өтүнмөнүн документи бышык, актай, жылмакай, жалтырабаган кагазга жасалат.

Фото сүрөттөр жалтырабаган фотокагазда көрсөтүлөт.

64. Өтүнмөнүн ар бир документи өз алдынча баракта башталат. Барактар 210x297 мм форматта болот, талаалары төмөндөгүдөй (мм):

үстү – 20-40;

оң жагы жана асты – 20-30;

сол жагы – 25-40.

65. Өтүнмөнүн ар бир документинде экинчи жана андан кийинки барактарында араб цифрасы менен, үстүнкү оң жак бурчунда жайгаштырылган номер коюлат.

66. Документ кара түстөгү тамга менен басылат. Сыпаттаманын тексти баш тамгалары 2,1ден кем эмес бийиктикте эки интервал аркылуу басылат.

Графикалык символдор латынча жазылыштар, латын жана грек тамгалары кара түстөгү сыя, паста, же тушь менен жазылышы мүмкүн.

67. Маалымат булактарынын библиографиялык маалыматтары ал боюнча маалымат булактары табылгыдай болуп көрсөтүлүшү керек.

**7. Патент алуу боюнча Кыргызпатент менен иш жүргүзүү**

68. Ал берилгенден кийин ошол өтүнмө боюнча кат алышуу жана өз кызыкчылыгын коргоо үчүн, өтүнмөнү карап чыгууда, өтүнмө ээси ушул Эреженин 12-пунктуна ылайык таризделген ишеним кат берүү менен өкүлдү дайындай алат.

Кыргыз Республикасынын чегинен сырткары жашаган өтүнмө ээсинин-жеке жактын же чет өлкөлүк юридикалык жактын өкүлү Кыргызпатентте катталган патенттик ишенимдүү өкүл гана болууга тийиш. Башка өтүнмө ээлери үчүн, өкүл катары атап айтканда, эгерде алардын саны өнөр жай үлгүсүнүн автору, патенттик ишенимдүү өкүл же башка жак болуп бир нечени түзсө, өтүнмө ээлеринин ичинен бирөө гана көрсөтүлүшү мүмкүн.

Өкүлчүлүккө ишеним кат (же ишеним каттын көчүрмөсү) Кыргызпатентке аны берүү үчүн өкүл дайындалуучу документ менен чогуу, же бул документ берилгенден кийин эки айлык мөөнөт ичинде берилет.

Ишеним кат өтүнмөгө тиркелет.

Ишеним кат көрсөтүлгөнгө чейин өкүл тарабынан жүргүзүлгөн иштер жараксыз деп эсептелет жана көңүлгө алынбайт.

Ишеним катта ал укуктуу болгон өкүлдүн кайсы болбосун аракети же ага карата Кыргызпатенттин кайсы болбосун аракети өтүнмө ээсинин же өтүнмө ээсине карата аракеттердин ошол эле натыйжасына ээ болот.

Өкүлчүлүк ишеним катта көрсөтүлгөн ыйгарым укуктардын аракеттенүү мөөнөтү бүткөнгө чейин, же ыйгарым укуктун токтогондугу жөнүндө Кыргызпатент кабардар болгонго чейин жарамдуу.

Өкүлчүлүктү дайындоо өтүнмө ээси же анын укук мураскору тарабынан Кыргызпатентке жазуу жүзүндө арыз берүү жолу менен жокко чыгарылышы мүмкүн.

69. Кат алышуулар өтүнмө ээси же анын буга ыйгарым укук берилген өкүлү тарабынан ар бир өтүнмө боюнча өз алдынча жүргүзүлөт.

1) Өтүнмө берилгенден кийин жөнөтүлгөн материалдар анын номерин жана өтүнмө ээсинин же анын өкүлүнүн колтамгасын камтууга тийиш.

Эгерде номерди кыйыр түрдө белгилөөгө туура келбесе, өтүнмөнүн номерин камтыбаган материалдар карап чыгуусуз кайтарылып берилет.

2) Өтүнмө, боюнча иш жүргүзүү процессинде жөнөтүлгөн материалдар Мыйзамда белгиленген мөөнөт ичинде көрсөтүлөт. Эгерде мөөнөт "...ичинде" деген сөз айкашы менен билдирилсе жана мөөнөттүн акыркы күнү жумушчу эмес күнгө туура келсе, мөөнөт аяктаган күн катары андан кийинки жумушчу күнү эсептелет. Эгерде мөөнөттүн аягын андай сан жок айга туура келсе, мөөнөт ошол айдын акыркы күнүндө бүтөт.

3) Эгерде өтүнмө боюнча кат алышууну өтүнмө ээсинин өкүлү жүзөгө ашырса, Кыргызпатенттин кат-кабарлары менен байланышкан материалдарды көрсөтүү мөөнөтү бул кабарларды өкүл алган күндөн баштап эсептелет.

4) Кыргызпатентте иш мамлекеттик же расмий тилдерде жүргүзүлөт.

Өтүнмө ээси тарабынан башка тилде көрсөтүлгөн материалдарга алардын мамлекеттик жана/же расмий тилдерге котормосу тиркелүүгө тийиш. Муну менен, материалдарды берүүнүн белгиленген мөөнөтүнүн өтүнмө ээси тарабынан аткарылышын аныктоо максаттарында, башка тилде берилген материалдар Кыргызпатентке алар берилген күнү көрсөтүлдү деп эсептелет, эгерде алардын котормолору башка тилдеги материалдар келип түшкөн күндөн тартып үч айдын ичинде келип түшсө, тескери учурда материалдар алардын котормосу келип түшкөн күнү көрсөтүлгөн деп эсептелет.

Башка тилде көрсөтүлгөн материалдар котормолору көрсөтүлгөнгө чейин келип түшкөн жок деп эсептелинет.

70. Өтүнмөнүн материалдарын оңдоо жана тактоо өтүнмө ээси тарабынан анын демилгеси боюнча өтүнмө берилген күндөн тартып эки айдын ичинде жүргүзүлүшү мүмкүн.

Өтүнмө ээсинин демилгеси боюнча өтүнмөнүн материалына оңдоолорду жана/же тактоолорду киргизүү мааниси боюнча экспертиза жүргүзүү стадиясында мүмкүн, бирок оңдоолор жана/же тактоолор менен кошо алым төлөнгөндүгүн тастыктаган документти көрсөтүү шартында, алар көрсөтүлбөсө, өтүнмөнү карап чыгууда өзгөртүүлөр көңүлгө алынбайт.

Өтүнмөнүн документтерин оңдоо жана тактоо алмаштыруучу барактарды жана сүрөттөлүштөрдү көрсөтүү жолу менен жүзөгө ашырылат. Алмаштырылуучу барактар жана сүрөттөлүштөр өтүнмөнүн тиешелүү документинин ылайыктуу ар бир нускасы үчүн көрсөтүлөт. Алмаштырылуучу барактар мамлекеттик жана/же расмий тилдерде же документтин мамлекеттик жана/же расмий тилдерине котормосу менен көрсөтүлөт жана ушул Эреженин 60-61-пункттарынын талаптарын канааттандырууга тийиш.

Эгерде оңдоолор басмадан кеткен каталарга, стилистикалык каталарга, библиографиялык маалыматтарды көрсөтүүдөгү каталарга ж.у.с. тиешелүү болсо, каталарды оңдоо репродукциялоодо тактыкка карата тескери натыйжаларга алып келбейт, оңдоону киргизүү зарылдыгы алмаштыруучу барактарды көрсөтүүсүз өтүнмө ээсинин катында билдирилиши мүмкүн.

71. Эгерде өтүнмөнү берүүдөн кийин өтүнмө ээси өзүнүн патент алууга укугун башка жакка ыйгарып берсе, башка жакка укукту ыйгарып берүүгө көрсөтмөнү, арызда көрсөтүлгөн жактын макулдугун жана ал жөнүндөгү маалыматты камтыган арыз Кыргызпатентке берилет.

Арызга патент алууга укугун ыйгарып берген өтүнмө ээси тарабынан жана бул укукка ээ болгон жак тарабынан кол коюлат.

Арызга алым төлөнгөндүгү жөнүндө документ тиркелет.

Ушул Эрежелердин 11-пунктунда караштырылган талаптарды сактоодо өтүнмө ээси жана анын укук улантуучусу өтүнмө ээсинин өзгөргөндүгү жөнүндө жазууну өтүнмөнүн материалдарына киргизүүсү тууралуу кабарландырылат.

Өтүнмөгө укуктун өткөрүп берилген күнү деп, өтүнмө ээсинин өзгөргөндүгү жөнүндө жазуунун өтүнмөнүн материалдарына киргизилгендиги тууралуу кабарламанын өтүнмө ээсине жана анын укук улантуучусуна жиберилген күн эсептелет.

Белгиленген талаптар аткарылбаган учурда өтүнмө ээси жана анын укук улантуучусу берилген документтерди оңдоонун жана/же тактоонун зарылдыгы жөнүндө же тиешелүү жүйөлөрдү келтирүү менен өтүнмөнү өзгөртүү жөнүндө жазууну өтүнмөнүн материалдарына киргизүүнүн мүмкүн эместиги тууралуу кабарландырылат.

Өтүнмө ээсинин каалоосу боюнча патент алуу укугун башка жакка өткөрүп берүү патент алуу укугун ыйгарып берүү жөнүндө келишимди Кыргызпатентте каттоо менен таризделиши мүмкүн. Ошону менен бирге арыз менен кошо белгиленген өлчөмдө алым төлөнгөндүгү жөнүндө документ берилет.

Өтүнмө ээлеринин курамы өзгөргөндө, атап айтканда, алардын саны азайганда же көбөйгөндө ал өзгөрүүгө өтүнүч кат берилет. Өтүнүч катка алымдын төлөнгөндүгү тууралуу документ тиркелет.

72. Өтүнмө ээси (өтүнмө ээсинин өкүлү) ал тарабынан берилген өтүнмө жана ага тийиштүү болгон документтер менен түздөн-түз Кыргызпатентте алдын ала күнүн жана убакытын макулдашуу аркылуу, ошол сыяктуу эле өтүнмөнүн, ага тийиштүү документтердин же алардын бөлүктөрүнүн көчүрмөсүн сурамкат жазып сурап алуу аркылуу тааныша алат.

73. Өтүнмө ээси экспертизанын чечиминде көрсөтүлгөн бардык материалдар менен тааныша алат.

Өтүнмө ээси сураган патенттик материалдардын көчүрмөлөрү Кыргызпатент тарабынан өтүнмө ээсинин суроо-талабын алган күндөн тартып бир айдын ичинде жиберилет.

74. Өтүнмө ээсинин катышуусу менен өтүнмөгө байланышкан маселелерди карап чыгуу Кыргызпатенттин сунушу же өтүнмө ээсинин суранычы боюнча жүргүзүлөт.

Экспертиза маселелери суроо-талапта берилиши мүмкүн.

Суроо-талапка жооп карап чыгууга өтүнмө ээсинин катышууга болгон ниетине көз карандысыз, Мыйзамда белгиленген мөөнөттө өтүнмө ээси тарабынан берилет.

Өтүнмөнү карап чыгуунун күнү жана убактысы алдын ала макулдашылат. Жагдайлар өзгөргөн учурда өтүнмөнү карап чыгууга катышууга мүмкүнчүлүгү жок болгон тарап белгиленген убакытта ал жөнүндө экинчи тарапты кабарландырат.

Эгерде Кыргызпатент же өтүнмө ээси өтүнмөнү бирге карап чыгууну эртерээк же максатка ылайыксыз деп эсептесе, Кыргызпатенттин сунушу же өтүнмө ээсинин өтүнүчү ылайыктуу далилдерди келтирүү менен четтетилиши мүмкүн.

Алдын ала макулдашуусуз өтүнмө ээси Кыргызпатентке келсе, анын катышуусу менен өтүнмөнү карап чыгуу жөнүндө анын өтүнүчүн канааттандыруудан баш тартылышы мүмкүн.

Өтүнмөнү карап чыгууга, ушул Эреженин 13 жана 68-пункттарынын талаптары сакталган шартта, өтүнмө ээсинин өкүлү катыша алат.

Жалгыз гана өтүнмө ээси болуп эсептелбеген жак өтүнмөнү карап чыгууга башка өтүнмө ээлери жок болгон учурда, өкүлчүлүккө ишеним каты болгондо гана катыша алат.

Талкуулоонун жайынтыктары боюнча тараптар тарабынан келтирилген жүйөлөрдү жана сунуштарды жана андан ары иш кагаздарын жүргүзүү жөнүндө тыянактарды камтыган протокол түзүлүшү мүмкүн.

Талкууланган маселелер боюнча макулдашуу жок болгондо протоколго карап чыгуунун катышуучуларынын өзгөчө пикирлери жазып калтырылышы керек.

Протоколго карап чыгуунун катышуучулары кол коет жана өтүнмөнүн материалдарына кошуп көктөлөт.

75. Суралган материалдарды берүү мөөнөтү тиешелүү өтүнүч катты берүүдө жана жүйөлүү себептери бар болгондо узартылат.

Өтүнүч кат менен бирге экспертиза жүргүзүүнүн сурамына жооп берүүнүн мөөнөтүн узарткандыгы үчүн белгиленген өлчөмдө алым төлөгөндүгүн тастыктаган документ берилет. Эгерде мындай документ берилбесе, өтүнүч кат берилген эмес деп эсептелет, ал жөнүндө өтүнмө ээсине кабарландырылат.

Мөөнөттү узартуу жөнүндө өтүнүч кат өтүнмө ээси сурамды алган күндөн тартып 3 айдын ичинде берилет.

Суралган материалдарды берүү мөөнөтү узартылгандыгы жөнүндө өтүнмө ээсине кабарландырылат.

Суралган материалдарды берүү мөөнөтү сакталбаган учурда берүү мөөнөтүн узартуу жөнүндө өтүнүч кат канаттандырылбайт жана өтүнмө чакыртып алынды деп таанылат.

76. Өтүнмө ээси тарабынан өткөрүлүп жиберилген төмөнкүдөй мөөнөттөр калыбына келтирилиши мүмкүн:

- формалдык экспертиза жүргүзүү стадиясындагы суроо-талап боюнча оңдолгон же жетишпеген документти берүүнүн мөөнөтү;

- алдын ала экспертиза жүргүзүүнүн мезгилинде өтүп кеткен, өнөр жай үлгүсүнүн биримдүүлүк талабынын бузулушу жөнүндө кабарлоого жооп берүүнүн мөөнөтү;

- маңызы боюнча экспертиза жүргүзүүнүн стадиясындагы сурам боюнча кошумча материалдарды берүүнүн мөөнөтү;

- алдын ала экспертиза жүргүзүүнүн жыйынтыктары боюнча патент берүүдөн баш тартуу жөнүндө чечимге каршылыгын берүүнүн мөөнөтү;

- маңызы боюнча экспертиза жүргүзүүнүн жыйынтыктары боюнча патент берүүдөн баш тартуу жөнүндө чечимге каршылыгын берүүнүн мөөнөтү.

77. Өткөрүлүп жиберилген мөөнөттү калыбына келтирүү жөнүндө өтүнүч кат өтүнмө ээси тарабынан, мөөнөтү өткөн күндөн тартып 6 айдан кеч эмес берилет.

78. Өтүнүч кат менен бирге белгиленген өлчөмдө ылайыктуу алым төлөнгөндүгүн тастыктаган документ берилет, берилбеген учурда өтүнүч кат берилген эмес деп таанылып, ал жөнүндө өтүнмө ээсине кабарландырылат.

79. Өткөрүлгөн мөөнөт калыбына келтирилгени жөнүндө өтүнмө ээсине кабарландырылат.

80. Эгерде ушул Эрежелердин 77 жана 78-пунктчаларда көрсөтүлгөн талаптардын эч болбосо бири сакталбагандыгы аныкталса, өтүнүч кат канааттандырылбайт, ал жөнүндө өтүнмө ээсине кабарландырылат.

**8. Кыргызпатентте өтүнмөнү карап чыгуу**

81. Кыргызпатентке түшкөн өтүнмөнүн материалдарына кириш номери коюлат жана алар келип түшкөн күнү чагылдырылат.

Өтүнмө ээсине же анын өкүлүнө кириш номерин, өтүнмө келип түшкөн күндү жана кабыл алынган документтердин барактарынын санын көрсөтүү менен өтүнмөнүн материалдарын кабыл алуу жөнүндө тилкат берилет.

Өтүнмөнү карап чыгуу формалдык экспертизаны жана маңызы боюнча экспертизаны камтыйт.

82. Өтүнмө жөнүндө маалыматтар Кыргызпатентке ал түшкөн учурдан тартып, өтүнмө жөнүндө маалыматтарды жарыялаганга чейин жашырын болуп сакталууга тийиш жана мыйзамсыз түрдө жайылтууга болбойт.

83. Формалдуу экспертиза жүргүзүү өтүнмө Кыргызпатентке берилген күндөн тартып эки айдын ичинде жүргүзүлөт.

84. Өтүнмөнүн формалдуу экспертиза жүргүзүү ишинде төмөнкүлөр текшерилет:

1) ушул Эрежелердин 11-пункту менен аныкталган керектүү документтердин курамы;

2) ушул Эрежелердин 20–21 жана 62–67-пункттарынын талаптарына ылайык алардын туура таризделиши;

3) ушул Эрежелердин 12-пунктунда белгиленген талаптарга алым төлөнгөндүгү жөнүндөгү документтин бар болуусу жана ылайык келүүсү;

4) Мыйзамдын 7-беренесинин 3-бөлүгүндө караштырылган учурда, патенттик ишенимдүү өкүлдүн ыйгарым укуктарын тастыктаган ишеним каттын бар экендигин жана туура таризделишин камтуу менен, өтүнмө берүүнүн эрежелеринин сакталышы;

5) билдирилген чечимдин ушул Эрежелердин 2–3-пункттарында караштырылган өнөр жай үлгүсү катарында укуктук коргоо бериле турган объектилерге ылайыктуулугу.

6) өтүнмө ээси тарабынан жүзөгө ашырылган ӨҮЭК боюнча өнөр жай үлгүсүн классификациялоо тууралыгы (же ушундай классификациялоо жүргүзүлөт, эгер ал өтүнмө ээси тарабынан жасалбаса);

7) Мыйзамдын 20-беренесине ылайык өнөр жай үлгүсүнүн артыкчылыгын белгилөө шарттары;

8) өнөр жай үлгүсүнүн бирдиктүүлүк талаптарын сактоосу (ушул Эрежелердин 4-пункту);

9) эгерде документтер башка тилде берилсе, документтердин мамлекеттик же расмий тилдердеги котормолорунун болушу;

10) өтүнмөнү патенттик ишенимдүү өкүл аркылуу эмес, чет өлкөлүк жеке жана юридикалык жактар тарабынан берүүнүн, ошондой эле өтүнмөнү эл аралык келишимдерге ылайык же өз ара жактыруучулук принциптеринин негизинде берүүнүн укук ченемдүүлүгү;

11) ушул Эрежелердин талаптарын башка бузуулардын болушу.

85. Өтүнмөгө формалдык экспертиза жүргүзүүнүн жүрүшүндө өтүнмө берилген күн белгиленет. Мыйзамдын 25-беренесинин 6-бөлүгүнө ылайык арызды жана өнөр жай үлгүсү жөнүндө так жана толук көрүнүштү берген буюмдун сүрөттөлүшүнүн комплекти камтыган өтүнмө берилген күн деп өтүнмөнүн Кыргызпатентке келип түшкөн күнү эсептелет.

Көрсөтүлгөн документтерди бир убакта эмес берүүдөөтүнмө берилген күн деп алардын акыркысы келип түшкөн күн эсептелет.

Эгерде алгач келип түшкөн документтер ушул Эрежелердин 2-пунктунун талаптарын канааттандырбаса, өтүнмө ээсине суроо-талап жөнөтүлгөн күндөн тартып 3 айлык мөөнөттө оңдолгон же жетишпеген материалдарды берүү сунушу менен суроо-талап жөнөтүлөт.

Суроо-талапты өтүнмө ээси алган күндөн тартып 3 ай өткөнгө чейин өтүнмөнүн белгиленген жетишпестиктерин четтетүүчү кошумча материалдар келип түшкөндө өтүнмө берилген күн катары ушул Эрежелердин 3.2. пунктчасынын талаптары аткарылган күн белгиленет.

Көрсөтүлгөн мөөнөттө суралган материалдарды же көрсөтүлгөн мөөнөттү узартуу жөнүндө өтүнүч кат берилбегенде өтүнмө кайра чакыртып алынды деп таанылат. Бул мөөнөт алымды төлөө шарттарында, бирок 12 айдан ашык эмес, узартылышы мүмкүн.

Өтүнмө ээсине өтүнмөнүн кайра чакыртып алынды деп таанылгандыгы жөнүндө кабарлама жиберилет.

86. Эгерде өтүнмөнү формалдык экспертизалоо процессинде документтерди тариздөөнгө талаптарды бузуу менен берилгени аныкталса, анда Мыйзамдын 36-беренесинин 3-бөлүгүндө караштырылган жоболор колдонулат.

87. Эгерде артыкчылык күнүн белгилөө үчүн керектүү документ жок болгон учурда суроо-талап кечиктирилбестен жиберилет.

Сурам үчүн негиз болуп төмөнкүлөр эсептелет:

1) өтүнмөдө ушул Эрежелердин 11-пунктунда караштырылган документтердин ичинен эң кеминде биринин жоктугу;

2) артыкчылык күнүн белгилөө үчүн өтүнмөдө керектүү документтердин ичинен эң кеминде биринин: өтүнмө ээсин, буюмдун сүрөттөлүшүнүн комплектин көрсөтүү менен өнөр жай үлгүсүнө патент берүү жөнүндө арыздын жок болушу;

3) эгерде документтер башка тилде берилсе, документтердин мамлекеттик же расмий тилге котормосунун жоктугу;

4) эгерде өтүнмө патенттик ишенимдүү өкүл аркылуу берилсе, өкүлчүлүктө ишеним каттын жоктугу жана/же аны тариздөө талабынын бузулгандыгы;

5) эгерде Кыргыз Республикасы катышкан эл аралык макулдашууда өтүнмөнүн мындай берилишин караштыруучу тартип белгиленбесе, өтүнмөнүн Кыргыз Республикасынын чегинен тышкары жашаган жеке жактар тарабынан, же чет өлкөлүк юридикалык жактар тарабынан Кыргызпатентте катталган патенттик ишенимдүү өкүл аркылуу эмес берилиши;

6) патент берүү жөнүндөгү арызда маалыматтарды, колтамгаларды, мөөрдүн басылмасын (зарыл болгон учурда) талап кылуучу, же ушул Эрежелерде караштырылган башка маалым даректердин жоктугу;

7) өтүнмөнү бергендиги үчүн алым төлөнгөндүгүн тастыктаган документтин же көрсөтүлгөн алымды төлөөдөн бошотуу же анын өлчөмүн азайтуу үчүн негиздердин бар экендигин тастыктаган документтин жоктугу;

8) алымды туура төлөгөндүгүнө байланыштуу маселелерди тактоо зарылчылыгы. Эгерде төлөнгөн алымдын суммасы өнөр жай үлгүлөрүнүн санына туура келбегендиги аныкталса, мындай учурда өнөр жай үлгүсүнүн варианттарын камтыган өтүнмө боюнча белгиленген мөөнөттө алымды төлөгөндүгү жөнүндө документ берилбесе, эгер ал белгиленген мөөнөттө өз тандоосу жөнүндө кабарлабаса, алардын ичинен өтүнмө ээси тарабынан тандалып алынган же сыпаттамада биринчи болуп көрсөтүлгөндөргө экспертиза жүргүзүлө тургандыгы өтүнмө ээсине кабарландырылат;

9) документтерди тариздөөдө, патент берүүдө аларды жарыялоого, сактоого тоскоолдук кылуучу, жана/же аларды кызыкдар болгон жактар менен тааныштырууга мүмкүндүк бербөөчү кемчиликтерди табуу (барактын форматына, сүрөттөлүштөргө, жээгинин өлчөмдөрүнө ж.у.с., талаптардын бузулушу, өтүнмөнүн материалдарын окууну кыйындатуучу ж.у.с. басманын сапаты);

10) өнөр жай үлгүсүнүн аталышынын арызда келтирилген сыпаттамадагы аталышына дал келбегендиги;

11) билдирилген өнөр жай үлгүсүнүн маңызын талдоосуз аныкталган өтүнмөнүн документтерине карата ушул Эрежелердин талаптарынын башка бузууларынын болушу.

88. Жетишпеген жана оңдолгон материалдардын сурамы, өтүнмөнүн жана анын документтеринин кемчилдиктерин четтетүү үчүн бул канча жолу зарыл болсо, ошончо жолу өтүнмө ээсине жиберилет.

89. Суроо-талапка ылайык оңдоолор менен катар ошондой эле өтүнмө ээсинин демилгеси боюнча оңдоолорду камтыган, өтүнмө ээси тарабынан оңдолгон документ ушул Эрежелердин 93–100-пункттарынын шарттарын сактоо менен берилет.

Эгерде өтүнмө ээси белгиленген мөөнөттө суралган материалдарды же, аларды берүүнүн мөөнөтүн узартуу жөнүндө өтүнүч катты ушул Эрежелердин 74-пунктунда караштырылган шарттарды сактоо менен бербесе, өтүнмө кайра чакыртылып алынды деп таанылат. Мындай учурда өтүнмө боюнча иш жүргүзүү токтотулат жана өтүнмөнүн материалдары Кыргызпатенттин архивине өткөрүп берилет.

90 Эгерде өтүнмөнү формалдык экспертиза жүргүзүү процессинде билдирилген чечим белгиленген тартипте жашыруун деп таанылса, анда өнөр жай үлгүсүнө укуктук коргоо Мыйзамдын 1-беренесинин 2-бөлүгүнө ылайык жүзөгө ашырылып, ал жөнүндө өтүнмө ээсине кабарланат.

91. Эгерде өтүнмөнү формалдык экспертиза жүргүзүүнүн натыйжасында өтүнмө Мыйзамдын 13-беренесинин 8-бөлүгүнө ылайык өнөр жай үлгүсү катары корголуучу объектилерге кирбеген сунушка таризделгени белгиленсе, анда патент берүүдөн баш тартуу жөнүндө чечим чыгарылат.

Патент берүүдөн баш тартуу жөнүндө чечимде келтирилген далилдер менен макул болбогон учурда өтүнмө ээси Кыргызпатенттин апелляциялык кеңешине (мындан ары – Апеляциялык кеңеш) каршы пикир берүү укугу жөнүндө кошумча билдирилет.

Каршы пикир Апеляциялык кеңеш тарабынан анын келип түшкөн күнүнөн тартып 3 айлык мөөнөттө, тиешелүү алымды төлөө менен, каралышы керек.

Өтүнмө ээси Апелляциялык кеңештин чечими менен макул болбогондо, ал жиберилген күндөн тартып 3 айдын ичинде сотко доо арыз менен кайрыла алат.

92. Эгерде өтүнмө ушул Эрежелердин талаптарына ылайык таризделген бардык зарыл болгон документтерди камтыса жана билдирилген сунуш өнөр жай үлгүсү катарында корголуучу объектиге кирсе, өтүнмө ээсине өтүнмө берилген күндү көрсөтүү менен, өтүнмө карап чыгууга кабыл алынгандыгы жөнүндө кабарлоо жиберилет.

**9. Маңызы боюнча экспертиза жүргүзүү**

93. Өнөр жай үлгүсүнө өтүнмөгө маңызы боюнча экспертиза жүргүзүү формалдык экспертиза аяктаган күндөн тартып 5 айдын ичинде жүргүзүлөт.

Өтүнмөгө маңызы боюнча экспертиза жүргүзүүдө төмөнкүлөр текшерилет:

1) өтүнмө ээси тарабынан ушул Эрежелердин 23–67-пункттарында караштырылган өтүнмөнүн документтеринин мазмунуна карата коюлган талаптардын сакталышы;

2) өтүнмө ээси тарабынан жүзөгө ашырылган ӨҮЭК боюнча өнөр жай үлгүсүн классификациялоонун тууралыгы (же эгерде өтүнмө ээси тарабынан ал жүргүзүлбөсө, ушундай классификациялоо жүргүзүлөт);

3) Мыйзамдын 29-беренесине ылайык өнөр жай үлгүсүнүн артыкчылыгын белгилөөнүн шарттары;

4) өнөр жай үлгүсүнүн биримдүүлүк талаптарынын сакталышы (ушул Эрежелердин 4-пункту);

5) кошумча материалдар өнөр жай үлгүсүнүн маанисин өзгөртпөйбү, эгерде алар берилсе, жана аларды берүүнүн белгиленген тартиби ушул Эрежелердин 93–100-пункттарынын ылайык сакталдыбы;

6) өтүнмө ээси тарабынан сунушталган баштапкы материалдардагы же өтүнмөнү карап чыгууда эске алынган кошумча материалдардагы өнөр жай үлгүлөрүнүн сүрөттөлүштөрүндө мүнөздөлгөн өтүнмө берилген өнөр жай үлгүлөрүнүн Мыйзамдын 13-беренесинин талаптарынын көлөмүндө, жаңычылдык жана оригиналдуулук шарттарына дал келиши;

7) белгиленген алымды төлөөнүн тууралыгы.

94. Жаңычылдыгын белгилөөдө буюмдун сырткы көрүнүшүнүн эстетикалык өзгөчөлүктөрүн аныктоочу маанилүү белгилеринин жыйындысы, атап айтканда формасы, конфигурациясы, оймо-чиймелери, түстөрүнүн, сызыктарынын айкалыштары, буюмдун контурлары, буюмдун материалынын текстуралары же фактуралары артыкчылык күнүнө чейин дүйнө жүзүндө жалпыга белгилүү болуп калган маалыматтардан белгилүү эмес экендиги текшерилет.

95. Жалпыга белгилүү болуп, аны менен кайсы жак болбосун өзү тааныша алгандай маалымат булагында камтылган, же анын мазмуну тууралуу ага мыйзамдуу түрдө кабарланган маалыматтар эсептелет.

Маалымат булагында камтылган маалыматтарды жалпыга белгилүү болгондорго киргизүү мүмкүнчүлүгүн аныктаган күнү болуп төмөнкүлөр эсептелет:

- коргоо документтерине карата жарыяланган сыпаттамалар үчүн - аларда карата көрсөтүлгөн жарыяланган күнү;

- басылып чыккан басылмалар үчүн - аларга карата көрсөтүлгөн басып чыгарууга кол коюлган күнү;

- аларга карата басып чыгарууга кол коюлган күнү көрсөтүлбөгөн басылмалар үчүн - жарыкка чыгарылган күнү, ал эми аны аныктоо мүмкүн болбосо - айдын акыркы күнү же басылмада көрсөтүлгөн жылдын 31-декабры, эгерде жарыкка чыккан мезгили айларга же жылына гана ылайык аныкталса;

- макалалардын, баяндамалардын, монографиялардын жана башка материалдардын кол жазмаларын депонирлөө үчүн - аларды депонирлөө күнү;

- илимий-изилдөө иштер, тажрыйба-конструктордук иштерге карата түшүндүрмө жазуулар жана илимий-техникалык маалымат органдарындагы башка конструктордук, технологиялык жана долбоордук документтер жөнүндө отчеттор үчүн - алардын ушул органга келип түшкөн күнү;

- ченемдик-техникалык документтер үчүн - ушуга ыйгарым укук берилген органда анын катталган күнү;

- кол жазма укугунда чыгарылган диссертациялардын материалдары жана диссертациялардын авторефераттары үчүн - алардын китепканага келип түшкөн күнү;

- сынакка кабыл алынган иштер үчүн - сынакты өткөрүүгө тийиштүү документтер менен тастыкталган, таанышуу үчүн аларды эсептеп чыгаруу күнү;

- көз менен көрүп кабылдануучу маалымат булактары үчүн (плакаттар, моделдер, буюмдар ж.у.с.) - аларды көрүү мүмкүн болуп калган, документ түрүндө тастыкталган күнү;

- көргөзмөгө жайгаштырылган экспонаттар үчүн - аларды көрсөтүүнүн башталышын документ түрүндө тастыкталган күнү;

- телекөрсөтүү, кино боюнча билдирүү үчүн - ушундай билдирүүнүн күнү, эгерде ал белгиленген тартипте көрсөтүлгөн күнгө аракеттенүүчү ылайыктуу маалымат сактагычта чагылдырылган болсо;

- пайдалануунун натыйжасында белгилүү болуп калган буюм жөнүндө маалымат үчүн - аны менен бул маалыматтар жалпыга белгилүү болуп калган, документ түрүндө тастыкталган күнү;

- электрондук түрдө алынган маалыматтар үчүн («Интернет» (мындан ары – Интернет) маалыматтык-телекоммуникациялык желесине же отпикалык диск (мындан ары – электрондук чөйрө) менен онлайн режиминде кирүү аркылуу) – көрсөтүлгөн электрондук чөйрөнүн жардамы менен жеткиликтүү болгон документтердин жарыяланган күнү, эгерде ал аларга коюлсу жана мүмкүн документтик тастыкталган болсо, же эгерде бул күн жок болсо, аны документтик тастыктоо шарттарында бул электрондук чөйрөгө маалыматтарды жайгаштыруу күнү;

96. Кыйла мурдагы артыкчылык күнү менен өтүнмөнүн өнөр жай үлгүсүнүн, ошондой эле патенттелген өнөр жай үлгүсүнүн жаңычылдыгын белгилөөдө төмөнкү шарттарды сактоодо эске алынат:

- Кыргыз Республикасында патенттелген, б.а. Кыргыз Республикасынын Өнөр жай үлгүлөрүнүн мамлекеттик реестринде катталган өнөр жай үлгүлөрү. (Кыргыз Республикасында патенттелген өнөр жай үлгүлөрү алардын жарыяланган сүрөттөлүштөрүнө карата алардын артыкчылык күнүнөн тартып эске алынат);

- Кыргыз Республикасына берилген. (Кыргыз Республикасына берилген өтүнмөлөргө белгиленген тартипте Кыргыз Республикасында патент берүү жөнүндө өтүнүч кат берилген өнөр жай үлгүсүнө СССРдин күбөлүгүн жана патентин берүүгө өтүнмө дагы теңештирилет);

- мындай өтүнмөлөр кайра чакыртып алынбаган, кайра чакыртып алынган деп эсептелбеген жана таанылбаган шарттарда башка жактар тарабынан Кыргыз Республикасына берилген кыйла мурдагы артыкчылыгы менен ойлоп табууларга, пайдалуу моделдерге, өнөр жай үлгүлөрүнө, товардык белгилерине, тейлөө белгилерине өтүнмөлөр;

- Кыргыз Республикасында катталган жана берилген өнөр жай үлгүлөрү боюнча коргоо документтеринин фонду;

- КМШ өлкөлөрүндө катталган жана алардын маалымат базаларында жарыяланган өнөр жай үлгүлөрү;

- ИМБДУнун Эл аралык бюросунун расмий басылмаларында жарыяланган жана Гаага макулдашуусунун жол-жоболоштуруусуна ылайык корголуучу өнөр жай үлгүлөрү;

- жарыяланган евразиялык өтүнмөлөр жана өнөр жай үлгүлөрүнүн патенттери.

Өтүнмө бул өтүнмөдө камтылган сүрөттөлүштөргө жана сыпаттамаларга карата арыз, сүрөттөлүш жана сыпаттама келип түшкөн күнгө карата эске алынат. Эгерде бул күн каралып жаткан өтүнмөнүн артыкчылык күнүнөн кыйла кеч болсо, анда кыйла мурдагы артыкчылык менен өтүнмө артыкчылыкты белгилөө үчүн негиз катары кызмат кылуучу материалдардын мазмуну менен дал келүүчү анын мазмунуна карата маалыматтардын булактарына киргизилет (биринчи өтүнмө, мурда берилген өтүнмө, мурда берилген өтүнмөгө кошумча материалдар).

97. Каралып жаткан өнөр жай үлгүлөрү жөнүндө маалыматтарды камтыган маалымат булактары кыйла мурдагы артыкчылык менен өтүнмө болуп саналган учурда бул өтүнмө кайра чакыртып алынбаганына ынануу керек.

Эгерде өтүнмө кайра чакыртып алынбаса жана анын кайра чакыртуу мөөнөтү өтпөсө, каралып жаткан өнөр жай үлгүсүнүн өтүнмө ээсине ушундай өтүнмөнүн (анын өтүнмө ээсинин көрсөтпөстөн жана анын мазмунун ачыктабастан) бар экендиги жөнүндө жана кыйла мурдагы артыкчылыгы менен өтүнмө боюнча белгилүүлүк болгонго чейин анын өтүнмөсүн кароону токтото туруу мүмкүндүгү тууралуу билдирилет.

Өтүнмөнү кароону токтото турууга өтүнмө ээси макул болбогондо билдирилген өнөр жай үлгүсүнүн жаңычылдык шартына туура келбегендиги белгиленет.

98. Өнөр жай үлгүсүнүн жаңычылдыгы жок экендиги белгиленгенде экспертизанын тиешелүү жүйөлөрүн баяндоо менен жана бул жүйөлөргө карата өзүнүн пикирин жана зарыл болгондо, биринчи материалдардын негизинде оңдолгон өнөр жай үлгүлөрүнүн сүрөттөлүшүн берүүнү сунуштоо менен өтүнмө ээсине суроо-талап жөнөтүлүшү мүмкүн.

99. Жаңычылдык шарттарына дал келбегендиги белгиленген өнөр жай үлгүлөрүнө карата оригиналдуулугун текшерүү жүргүзүлбөйт.

100. Маңызы боюнча экспертиза жүргүзүүнүн стадиясында оригиналдуулукту текшерүү төмөнкүлөрдү камтыйт:

- ушул Эрежелердин 39-пунктуна ылайык эң жакын аналогунун аныктамасын;

- билдирилген өнөр жай үлгүсүн эң жакын аналогунан айырмалап турган маанилүү белгилерин табууну (айырмалоочу белгилер);

- фонд боюнча Кыргыз Республикасынын коргоо документтеринин артыкчылык күнүнө чейин берилген каралып жаткан өнөр жай үлгүсүнүн айырмалануучу белгилери менен дал келүүчү белгилери бар көркөм-конструктордук чечимдерди табууну.

- өтүнмө берилген күнгө чейин, ал эми эгерде артыкчылык суралган болсо – өнөр жай үлгүсүнүн артыкчылык күнүнө чейин, буюмдун сырткы көрүнүшүнүн сүрөттөлүшүндө чагылдыруу тапкан кайсы өнөр жай үлгүсү өндүргөнүнө карата ошондой эле жалпы таасир калтыруучу окшош арналыштагы буюмдун сырткы көрүнүшүнүн чечими белгисиз дүйнө жүзүндө жалпыга жеткиликтүү болгон маалыматтардан табууну. Жалпыга жеткиликтүүлүк ушул Эрежелердин 95-пункту менен аныкталат.

Эгерде анын маанилүү белгилери буюмдун оригиналдуулугунун чыгармачылык мүнөзүн шарттаса, өнөр жай үлгүсү оригиналдуу деп табылат.

Буюм автордун өз алдынча чыгармачылык иши жөнүндө күбөлөндүрүп турган, ушул тармактагы белгилүү иштелмелер менен күтүүсүз буюмдун образын түшүндүрүүнүн өзүнчөлүгү менен мүнөздөлүүгө тийиш.

Эгерде өтүнмө ээси тарабынан тизмеге киргизилген анын маанилүү айырмалануучу белгилеринин эң кеминде бири үчүн ушундай белги таандык болгон көркөм-конструктордук чечим табылбаса, өнөр жай үлгүсү оригиналдуулук шарттарына ылайык келет деп таанылат.

Өнөр жай үлгүсү ошондой эле качан анын бардык маанилүү айырмалануучу белгилери үчүн ушундай белгилери бар көркөм-конструктордук чечимдер табылган учурда, оригиналдуулук шартына ылайыктуу деп таанылат, бирок, бул белгилер каралып жаткан өнөр жай үлгүсүнүн табылган көркөм-конструктордук чечимдерге таандык болбогон эстетикалык өзгөчөлүктөрүнүн бар болушун камсыз кылат.

Өнөр жай үлгүсү оригиналдуулук шартына туура келбейт деп төмөнкүдөй учурда таанылат:

- эң жакын аналогунан ал (алар) үчүн өтүнмө ээси тарабынан көрсөтүлгөн ушул буюмдун эстетикалык өзгөчөлүктөрүнө анын таасири тастыкталбаган маанилүү белгилердин тизмесине өтүнмө ээси тарабынан киргизилген белгиси (белгилери) менен гана айырмаланса;

- белгилүү менен салыштырмалуу анын өлчөмү гана өзгөртүлүп, буюмдун элементтеринин саны көбөйтүлгөн же түсү өзгөртүлгөн (бирок колориттик чечими эмес) болсо;

- өзүнчө алынган жөнөкөй геометриялык көлөмдөгү (призмалык, сфералык, конустук ж.у.с.) же өзүнчө алынган жөнөкөй геометриялык фигура түрүндө жасалган;

- анык объектинин кичирейтилген же чоңойтулган көчүрмөсү болуп эсептелингендер (жөнөкөйлөштүрүлгөн, ошондой эле масштабы сакталгандар) (мисалы: оюнчук, сувенир);

- белгилүү бир арналыштагы буюмдарга мүнөздүү форманы кайталаган, бирок башка техникалык негизде жасалган (мисалы, салттуу түрдө жыгачтан жасалуучу буюмга окшоштурулуп жасалган полимердик материалдан жасалган буюм);

- анын сырткы көрүнүшү белгилүү объектилерден окшоштурулуп алынган, белгилүүлүгүндө аларга жок дегенде эки ар түрдүү арналыштагы объектилердин сырткы көрүнүшү берилген;

- алардын сырткы көрүнүшү өзгөртүлбөстөн, өз-өзүнчө белгилүү болгон буюмдардан түзүлгөн топтомдо (комплектиде) жасалган.

Эгерде билдирилген өнөр жай үлгүсүнүн оригиналдуулугу жок экендиги аныкталса, өтүнмө ээсине тийиштүү далилдерди баяндоо менен жана ушул далилдерге карата өз пикирин берүүсү жана зарыл учурда, өтүнмөнүн баштапкы материалдарынын негизинде өнөр жай үлгүсүнүн маанилүү белгилеринин оңдолгон тизмесин берүүсү сунушталат.

101. Өнөр жай үлгүсүнүн артыкчылыгы төмөнкүлөр боюнча белгиленет:

- Мыйзамдын 29-беренесинин 2-бөлүгүнүн талаптарын канааттандыруучу өтүнмөнүн Кыргызпатентке берилген күнү боюнча;

- Париж конвенциясынын катышуучу-мамлекетинде биринчи өтүнмөнү берген күн боюнча;

- мурун берилген өтүнмөгө кошумча материалдарды берген күнү боюнча;

- ошол эле өтүнмө ээсинин кыйла мурдагы өтүнмө берген күнү боюнча;

- бөлүнүп коюлган өтүнмө боюнча;

- мурун берилген бир нече өтүнмөнүн негизинде.

Өтүнмө ээси тарабынан суралган артыкчылыкты тастыктоочу зарыл болгон документтер берилиши жана аларды берүүнүн зарыл болгон талаптары сакталууга тийиш.

102. Эгерде өтүнмө боюнча Кыргызпатентке өтүнмө берилген күнгө караганда кыйла мурдараак артыкчылык суралбаса, артыкчылыгы өтүнмө берилген күн боюнча белгиленет.

103. Конвенциялык артыкчылыкты суроодо төмөнкүлөр текшерилет:

- конвенциялык артыкчылыкты суроо үчүн өтүнмө ээси тарабынан Мыйзамдын 29-беренесинин 5-бөлүгүндө белгиленген мөөнөттүн сакталышы (өтүнмө берүүдө же Кыргызпатентке өтүнмө берген күндөн тартып, эки айдын ичинде);

- мөөнөтүндө берүү жана берүү мөөнөтүн сактоо (өтүнмө берүү менен бир убакта же Кыргызпатентке биринчи өтүнмөнүн көчүрмөсүн берген күндөн тартып, төрт айдан кечиктирбестен). Эгерде биринчи өтүнмөлөр бир нече болсо, белгиленген шарттар ар бир өтүнмөнүн көчүрмөсүнө карата сакталууга тийиш;

- биринчи өтүнмөнү берген күндөн тартып, өтүнмө ээси тарабынан 6 айлык мөөнөттүн сакталышы, бул мөөнөттүн ичинде өтүнмө Кыргызпатентке берилиши керек. Эгерде өтүнмө белгиленген мөөнөттөн кечирээк, бирок ал бүткөн күнгө эки ай калган мезгил ичинде берилсе, тийиштүү алым төлөнгөн шартта, өтүнмө ээси тарабынан белгиленген 6 айдын ичинде өтүнмө берүүгө тоскоолдук кылган, ага көз карандысыз кырдаалдар аталгандыгы текшерилет жана аларды документалдуу тастыктоо зарылдыгы белгиленет, эгерде мындай тастыктоо жок болсо (белгиленген мөөнөттөр ушул Эрежелердин 69-пунктунун 2-пунктчасында белгиленген тартипте эсептелинет);

- биринчи өтүнмөдө билдирилген өнөр жай үлгүсүн ачуу.

104. Ошол эле өтүнмө ээсинин мурун берген өтүнмөсүнө кошумча материалдарды берген күн боюнча өнөр жай үлгүсүнүн артыкчылыгын суроодо Мыйзамдын 29-беренесинин 6-бөлүгүндө караштырылган талаптардын сакталышы текшерилет.

105. Ушул өнөр жай үлгүсүн ачып көрсөтүүчү, ошол эле өтүнмө ээсинин Кыргызпатентке кыйла мурда берген өтүнмөсүнүн күнү боюнча өнөр жай үлгүсүнүн артыкчылыгын суроодо Мыйзамдын 29-беренесинин 7-бөлүгүндө караштырылган талаптардын аткарылышы текшерилет.

Аталган артыкчылыкты суроодо кыйла мурда берилген өтүнмө (же алар бир нече болсо, бардык өтүнмөлөр) кайра чакыртып алынды деп таанылат, бул тууралуу өтүнмө ээси кабарландырылат.

106. Ушул өнөр жай үлгүсүн ачып билүүчү алгачкы өтүнмөнүн Кыргызпатентке берилген күнү боюнча бөлүнүп коюлган өтүнмө боюнча өнөр жай үлгүсүнүн артыкчылыгын суроодо Мыйзамдын 29-беренесинин 10-бөлүгүндө караштырылган талаптардын аткарылышы текшерилет.

107. Өтүнмө ээси тарабынан бир нече артыкчылык суралган учурда, өтүнмө ээси көрсөткөн негиздерге жараша ушундай артыкчылыктарды суроо үчүн ал тарабынан ушул Эрежелердин 103–106-пункттарында саналып өткөн ылайыктуу шарттардын сакталышы белгиленет.

Ошентип, эгерде бир нече биринчи өтүнмөлөрдүн негизинде өнөр жай үлгүсүнүн айрым варианттарына карата ар кандай күндөрдө берилүүчү ар кандай конвенциялык артыкчылыктар суралса, анда ушул Эрежелердин 103-пунктунда көрсөтүлгөн талаптардын өтүнмө ээси тарабынан сакталгандыгын белгилөөдө, ушул биринчи өтүнмөлөрдүн көчүрмөлөрүнүн бар экендиги, ушул биринчи өтүнмөлөр берилген күнгө карата алты айлык мөөнөттүн сакталышы текшерилет. Өнөр жай үлгүсүнүн ар бир вариантын ачып көрсөтүү, тигил же бул өтүнмөгө карата тийиштүү вариант боюнча артыкчылык суралган күнү боюнча текшерилет.

Качан өтүнмө ээси тарабынан өнөр жай үлгүсүнүн варианттары боюнча артыкчылык суралган күнү жайлаштырып жазылбаса, мындай учурда тийиштүү вариант биринчи өтүнмөлөрдүн ичинен кайсынысында ачылып көрсөтүлгөндүгү белгиленет.

108. Өнөр жай үлгүсүнө өтүнмөнүн маңызы боюнча экспертизалоо жүргүзүүдө өнөр жай үлгүсүнүн артыкчылыгын белгилөөнүн шарттарынын сакталышы текшерилет.

1) Ушул Эрежелердин 104–106-пункттарына ылайык өнөр жай үлгүсүнүн артыкчылыгын белгилөө шарттарынын сактагандыгын текшерүүдө, анын негизинде артыкчылык суралган өтүнмө же, ага ушундай суроо үчүн негиз болуп эсептелүүчү кошумча материалдар берилген өтүнмө кайра чакыртып алынган эместигине же кайра чакыртып алынды деп таанылбагандыгына ынануу керек.

Өтүнмө ээси тарабынан суралган артыкчылыкты белгилөө шарттары катарында көрсөтүлгөн мөөнөттүн сакталышын текшерүүдө, ушул Эрежелердин 103-пунктун жетекчиликке алуу керек.

2) Өтүнмө ээси тарабынан артыкчылык суроо үчүн негиз болуп эсептелүүчү мурун берилген материалдарда (мурун берилген өтүнмөдө, кошумча материалдарда) билдирилген өнөр жай үлгүсүн ачып көрсөтүүгө байланышкан талаптардын сакталышын белгилөөдө төмөнкүлөр текшерилет:

- артыкчылык суралган күнгө мурун берилген өтүнмөдө камтылган сүрөттөлүштөрдө, же кошумча материалдарда камтылган сүрөттөлүштөрдө билдирилген өнөр жай үлгүсүнүн маанилүү белгилеринин тизмесине кирген жана каралып жаткан өтүнмөдө алгачкы көрсөтүлгөн сүрөттөлүштөрдө чагылдырылган бардык белгилердин бар экендиги;

3) Эреже катары, алдын ала экспертизанын жүрүшүнө тоскоолдук кылуучу кырдаал болуп эсептелбеген артыкчылыкты белгилөөдө келип чыгуучу маселелерди өтүнмөнү карап чыгууга байланышкан башка маселелер менен бир эле убакта тактоо максатка ылайыктуу.

4) Өтүнмө ээси тарабынан ушул Эрежелердин 103–106-пункттарында көрсөтүлгөн талаптар сакталганда, билдирилген өнөр жай үлгүсүнө карата суралган артыкчылык белгиленет.

Качан өнөр жай үлгүсүнүн артыкчылыгы конвенциялык өтүнмөдөн бөлүнүп алынган өтүнмө боюнча суралганда, ушул Эрежелердин 106-пункту сакталганда, өнөр жай үлгүсүнүн артыкчылыгы конвенциялык өтүнмөнүн артыкчылык күнү боюнча (Кыргызпатентке берген күнү боюнча эмес) белгиленет.

5) Өтүнмө ээси тарабынан ушул Эрежелердин 103–106-пункттарында көрсөтүлгөн талаптардын ичинен жок дегенде бири сакталбаган учурда өнөр жай үлгүсүнүн артыкчылыгы (бул туралуу өтүнмө ээсин алдын ала кабарландыруу менен), Мыйзамдын 29-беренесинин 2-бөлүгүнө ылайык Кыргызпатентке өтүнмө берилген күн боюнча аныкталат.

6) Артыкчылык белгиленгенден кийин өтүнмө ээси тарабынан өнөр жай үлгүсүнүн маанилүү белгилеринин өзгөртүлгөн сүрөттөлүштөрү берилген учурда, суралуучу артыкчылыкты белгилөө үчүн негиздердин бар экендигине кайрадан текшерүү жүргүзүлөт.

7) Биринчи өтүнмөнү берген өлкөдө же башка өлкөлөрдө патент берүүдөн баш тартуу, аны жокко чыгаруу же күчүн токтотуу конвенциялык артыкчылыкты белгилөөдө баш тартуу үчүн негиз болуп кызмат кыла албайт.

109. Өнөр жай үлгүсүнүн биримдүүлүгүнө талаптардын сакталышы баштапкы берилген сүрөттөлүштөргө карата текшерилет.

1) Эгерде өтүнмө ээси өнөр жай үлгүсүнүн биримдүүлүгү бузулгандыгы жөнүндө Кыргызпатентке билдирүү жөнөткөн күндөн тартып 3 айдын ичинде өнөр жай үлгүлөрүнүн кайсынысын карап чыгуу зарыл экенин билдирбесе, такталган документтерди бербесе, өтүнмөнүн материалдарында биринчи көрсөтүлгөн өнөр жай үлгүсүн карап чыгуу жүргүзүлөт.

Баштапкы өтүнмөнүн материалдарына кирген башка чечимдер бөлүп көрсөтүлгөн өтүнмө түрүндө берилиши мүмкүн.

2) Эгерде өтүнмө ээси белгиленген мөөнөттө бөлүнүп коюлган өтүнмөнү берүү жөнүндө кабарлабаса, же өтүнмөдө көрсөтүлгөн өнөр жай үлгүлөрүнүн бирөөнү карап чыгуу менен чектелүүнү сунуштабаса, сыпаттамада биринчи көрсөтүлгөн, төлөнгөн гана чечимге карата (же сыпаттамада биринчи көрсөтүлгөн өнөр жай үлгүсүнүн вариантына карата) экспертиза жүргүзүлөт, бул тууралуу өтүнмө ээси кабарландырылат.

3) Эгерде өтүнмө аларга карата маңызын талдоосуз эле алар өнөр жай үлгүсүнүн биримдүүлүк талабына туура келгендигин, башкача айтканда алар өнөр жай үлгүсүнүн варианттары болуп эсептелгендигин белгилеген бир нече чечимдерди камтыса, анда алардын ар бирине карата экспертиза жүргүзүлөт. Чечимдердин кайсы бири патентке жөндөмдүү объектилерге кирбегендиги аныкталганда, өтүнмө ээсине андан патентке жөндөмсүз объектини чыгаруу менен маанилүү белгилердин тизмесин оңдоону сунуш кылуу менен суроо-талап жиберилет.

Сурамга жоопто билдирилген өтүнмөнүн документтеринин сунушталган өзгөртүүлөрүнө өтүнмө ээси макул эмес болсо, ага патент берүүдөн баш тартуу жөнүндө чечим жиберилет.

110. Эгерде классификациялык индекс жок болгондугу же индекс өтүнмө ээси тарабынан туура эмес тандалганы аныкталса, ӨҮЭКнын рубрикалары боюнча билдирилген өнөр жай үлгүлөрүн классификациялоо жүргүзүлөт.

Тигил же бул классификациялык индексти тандоо үчүн негиз болуп, өнөр жай үлгүсүнүн аталышы, анын сүрөттөлүшү жана сыпаттамасы, ошондой эле чиймелери, конфекциялык карталары (эгерде ал өтүнмөдө камтылса) саналат.

111. Эгерде ушундай материалдарсыз өтүнмөгө экспертиза жүргүзүү мүмкүн эмес болгон учурда, кошумча материалдардын суроо-талабы өтүнмө ээсине жөнөтүлөт.

1) Сурам үчүн негиз болуп төмөнкүдөй кырдаалдар эсептелинет:

- өтүнмөнүн документтеринин бири-бирине туура келбегендиги (сүрөттөлүшү өнөр жай үлгүсүнүн сыпаттамасына туура келбейт ж.у.с.);

- өнөр жай үлгүсүнүн сыпаттамасында ушул Эрежелер менен караштырылган структуралык бөлүктөрүнүн жоктугу;

- ушул Эрежелердин 39-пунктуна ылайык текшерүүнүн жыйынтыгы боюнча өнөр жай үлгүсүнүн маанилүү белгилеринин жыйындысын жана тизмесин тактоонун зарылчылыгы;

- ушул Эрежелердин 98-пунктуна ылайык билдирилген өнөр жай үлгүсүнүн патентке жөндөмдүүлүгүн текшерүүгө байланыштуу маселелерди чечүүнүн зарылчылыгы.

Башка мүнөздөгү маселелер, ошондой эле өтүнмөнү карап чыгууда жана мисалы ушул Эрежелердин 3-пунктунда караштырылган талаптарды аткаруу менен артыкчылыкты белгилөөгө, өнөр жай үлгүсүнүн маанилүү белгилерин мүнөздөөнү тактоого байланыштуу келип чыккан эскертүүлөр жана сунуштар ж.у.с. жогоруда көрсөтүлгөн негиздер боюнча жиберилген сурамга киргизилиши мүмкүн.

Суроо-талап өтүнмө ээсине өтүнмөнү карап чыгуу үчүн канча жолу керек болсо, ошончо жолу жиберилет.

112. Кошумча материалдар төмөнкү критерийлер боюнча текшерилет.

1) Өтүнмөнүн документтерин оңдоочу же тактоочу (б.а. аларды мазмунуна киргизүү керек болгон) жана өтүнмө ээсинин демилгеси же экспертазынын суроо-талабы боюнча кошумча материалдар келип түшкөндө, алардын Мыйзам менен белгиленген мөөнөттү сактагандыгы текшерилет.

Өтүнмө ээсинин демилгеси боюнча кошумча материалдар ушул Эрежелердин 81-пунктуна ылайык белгиленген өтүнмө келип түшкөн күндөн тартып, эки айдын ичинде берилет.

2) Экспертизанын суроо-талабы боюнча кошумча материалдар өтүнмө ээси тарабынан ал суроо-талапты алган күндөн тартып, 3 айдын ичинде берилүүгө тийиш.

Качан өтүнмө ээси тарабынан өтүнмөгө каршы коюлган материалдардын көчүрмөлөрү суралган учурда, кошумча материалдар, көрсөтүлгөн көчүрмөлөрдү өтүнмө ээси алган күндөн тартып, эки айдын ичинде, ал экспертизанын суроо-талабын алган күндөн тартып бир айдын ичинде суралган шартта берилиши мүмкүн.

4) Өтүнмө ээси тарабынан белгиленген мөөнөт сакталгандыгын текшерүүдө ушул Эрежелердин 69-пунктун жетекчиликке алуу керек.

Эгерде өтүнмө ээси кошумча материалдарды белгиленген мөөнөттү бузуу менен бергендиги аныкталса (жана бул мөөнөттөр ушул Эрежелердин 75-пунктуна ылайык узартылбаса) өтүнмө кайра чакыртылып алынды деп таанылат, бул тууралуу өтүнмө ээси кабарландырылат.

4) Өтүнмө ээси тарабынан өз демилгеси же Кыргызпатентттин сурамы боюнча жана карап чыгууга кабыл алынган кошумча материалдар келип түшкөндө, алардын билдирилген өнөр жай үлгүсүнүн маңызын өзгөртпөгөндүгү текшерилет.

Эгерде алар патент берүүгө арыз Кыргызпатентке келип түшкөн күнгө өтүнмөгө камтылган сүрөттөлүштөрдө, сүрөттөлүштөрдүн топтомунда жана өнөр жай үлгүсүнүн сыпаттамасында чагылдырылбаса, кошумча материалдарда камтылган маанилүү белгилер өтүнмөнүн баштапкы материалдарында жетишпеген болуп таанылат.

Өтүнмөнүн баштапкы материалдарындагы жок болгон маалыматтарды камтыган кошумча материалдар, өнөр жай үлгүсүн ишке ашыруунун шарттары жөнүндө жаңы (кошумчаланган) маалыматтар, аларды ишке ашыруунун мисалдары, такталган графикалык материалдар ж.б.у.с. өтүнмө берилген өнөр жай үлгүсүнүн маңызын өзгөртүүчү болуп эсептелинбейт.

5) Кошумча материалдарды өтүнмө берилген өнөр жай үлгүсүнүн маңызын өзгөртүүчү деп тааныган учурда, өтүнмө ээсине бул тууралуу жана кошумча материалдарга киргизилген маалыматтардын ичинен кайсылары экспертиза жүргүзүүнүн ушундай корутундусу үчүн негиз болгондугу жөнүндө кабарланат.

6) Эгерде кошумча материалдар бүтүндөй же жарым-жартылай билдирилген өнөр жай үлгүсүнүн маңызын өзгөртсө жана/же ушул пункт менен караштырылган шарттарды сактабагандык менен берилсе, өтүнмө ээсине алар бүтүндөй экспертиза жүргүзүүдө же ылайыктуу бөлүгүндө көңүлгө алынбай тургандыгы кабарланат.

**10. Кыргызпатент тарабынан кабыл алынган чечимдер**

113. Эгерде өтүнмөнүн маңызы боюнча илимий-техникалык экспертиза жүргүзүүнүн натыйжасында Кыргызпатент билдирилген өнөр жай үлгүсү өтүнмө ээси тарабынан суралган укуктук коргоо көлөмүндө Мыйзамдын 13-беренесинде аныкталган өнөр жай үлгүсүнүн патенке жөндөмдүүлүк шартына туура келгендигин аныктаса, өнөр жай үлгүсүнө патент берүү жөнүндө чечим чыгарылат.

Чечимде өтүнмө ээлеринин аталыштары (аты) арыздын графасында келтирилген аталыштарга (аттарга) ылайык так көрсөтүлөт.

114. Маанилүү белгилеринин сүрөттөлүштөрүндө чагылдырылган жыйындысы менен мүнөздөлгөн билдирилген өнөр жай үлгүсүнүн Мыйзамдын 13-беренесинде аныкталган патенке жөндөмдүүлүк шарттарынын жок дегенде бирөөсүнө дал келбегендиги белгиленгенде тиешелүү негиздерди келтирүү менен патент берүүдөн баш тартуу жөнүндө чечим чыгарылат.

Патент берүүдөн баш тартуу үчүн негиз катары кызмат кылган жагдайлар менен таанышкандан кийин өтүнмө ээси тарабынан өзгөртпөгөн билдирилген өнөр жай үлгүсүнүн патентке жөндөмдүүлүгүнө тишелеүү далилдер берилсе, бирок экспертизанын тыянактарында, чечимди чыгарууда көрсөтүлгөн далилдерге талдоо жүргүзүлөт.

2) Патент берүүдөн баш тартуу жөнүндө чечим өнөр жай үлгүсүнүн варианттарын камтыган өтүнмө боюнча патентке жөндөмдүүлүк дагы, патентке жөндөмдүү эместик дагы бар экендиги белгиленген жана ага жөнөтүлгөн суроо-талапка жоопто өтүнмө ээси патентке жөндөмдүү эмес вариантты мүнөздөгөн белгилерди өнөр жай үлгүсүнүн сүрөттөлүшүнөн алып салуудан баш тарткан учурда дагы чыгарылат.

3) Өтүнмө ээси патент берүүдөн баш тартуу жөнүндө чечимге анын жиберилген күнүнөн тартып 3 айлык мөөнөттө каршы пикирин Апелляциялык кеңешке бере алат. Каршы пикир Апелляциялык кеңеш тарабынан ал келип түшкөн күндөн тартып 3 айлык мөөнөттө каралышы керек.

Апелляциялык кеңештин чечими менен өтүнмө ээси макул болбогондо ал келип түшкөн күндөн тартып 3 айлык мөөнөттө сотко доо арызы менен кайрыла алат.